Uncategorized | bidasoaldeko kazetariak\nbidasoaldeko kazetariak\tbidasoaldekokazetariak@gmail.com\tArchive for the category “Uncategorized”\t09\nUzt_Uztaila_laburdura 2012\tHitz gutxitan asko esan daitekeelako\nEz daukat gauza askorik esateko. Edo agian, informazio gehiegi dut eta ez dakit nondik hasi. Edota baliteke idazteak ez deusetarako balio izatea. Batek daki.\nKontu da, udara iritsi omen dela, eta iraila arte, gero arte luze bat erranen dizudala irakurle.\nZer esan nahi du ordea uda iristeak? Lasaitasuna? Lan zamaren apaltzea? Edota uda garaiko lanari ekitea? Auskalo nork eta zein modutara onartu eta aplikarazten dituen lan baldintzak irentsi eta aplikatu behar izatea? Ez dakit. Ez. Ez dakit, ala ez dut jakin nahi?\nOrain dela hilabete gutxi, euskal aktoresa baten iritzi artikulu bat irakurri nuen Berria egunkarian. Nahiago dut bere izenik ez eman. Izan ere, aktoresa ona dela esango nuke (niri hori iruditzen zait behintzat), berak idatzi zuena ordea, gogaikarria iruditu zitzaidan. Inguruan gertatzen ari zenari muzin egitea erabaki omen zuen, bere onerako. Bere lasaitasunerako. Bere, bere, bere… Egia da, aukera bat izan daitekeela. Baina niri pertsonalki ez zait gustatzen. Eta beharrik euskal jendarteak ez duela bere bidea aukeratu. “Hara-pentsa dezakezu- eta orain zergatik aipatzen du euskal jendartea?”.\nErantzun sinplea du galdera horrek. Aldaketa garaia delako. Eta aldaketa garai honetan, guztiok eman dezakegulako zerbait. Ohartu zaren bezala, dezakegu idatzi dut eta ez behar. Egon, inor ez dagoelako bortxatua. Baina nik uste dut, gehiegi, sobera pentsatzen dugula horretan. Norberak bere alorrean ekin diezaioke aldaketarako bidea. Izan euskararen inguruan, izan lan baldintzen inguruan, izan preso eta iheslari politikoak etxeratzean… zoritxarrez badakigu zerrenda oso luzea dela. Asko dagoela egiteko. Dena dela, gure artean dugu giltzarik eraginkorrena. Sekula santan kendu ezin digutena: itxaropena.\nItxaropenez lan eginez, borrokatzen ari garenaren aldeko aldarria lau haizetara irribarretsu hedatuz, egunen batean elkartuko dira Lorentxa eta Peio, Patxi eta bere ama. Mattin eta Oihane. Euskaraz erosi ahal izanen dugu ogia edonon, eta lanerako prest daudenak, alai aterako dira etxetik goizeko zazpietan.\nIkusten, hasieran esan bezala ez neukan gauza askorik idazteko. Baina ulertu nahi duenarentzat asko idatzi dut. Hitz gutxitan asko esan daitekeelako.\nBesarkada handi bat irakurle bat, eta irailan itzuliko garelakoan, adiorik ez!\nPosted in Uncategorized | Utzi erantzun bat\t05\nEka_Ekaina_laburdura 2012\t500 ez, ia 1000 urte nafar lurrak galtzen\nEuskararen aintzinako mugetako batean, Atapuerca herriko lurretan, hasi zen Nafarroako Erresumaren -orduan Iruñeko Erresuma deitua- mendeetako gainbehera, auzokoen eraso eta inbasioen ondorioz. Burgos probintziako herri horren ingururaino iristen ziren garai batean euskal monarkiaren lurrak. 1054an Atapuercan izandako guduan galtzaile eta hila suertatu zen Gartzia nafar erregea, bere lurren defentsan. Nafarrek porrot egin zuten Leongo Erresumako eta Gaztelako Konderriko tropen kontra, hain justu Gartziaren anaia Fernandok gidatzen zituenen aurka. Gertakizun haietatik ia 450 urtera, aurten, Nafarroaren galeraren beste urrats garrantzitsu eta ezagunago bat, 1512an hasitakoa, gogoratzeko ekitaldiak egiten ari da herri ekimen bat. Zehazki, Nafarroako Erresumaren konkistaren 500. urteurrena gogoratzen -ez ospatzen- ari da, baina ez datorkigu gaizki oroitzea edota ezagutaraztea askoz ere lehenago hasi ginela estatu gisa egituratu genituen euskal lurralde naturalak galtzen, XI. mendean.\nEuskaldunon hedadura gaur egun baino askoz ere haundiagoa izan zen erromatarrak iritsi baino lehen, Akitaniako eta Ebrotik hegoalderako toponimiak argi uzten duenez. (Eduardo Aznarren lan honek ederki azaltzen du Errioxatik Aragoirainoko euskal toponimia: http://www.errioxa.com/7_toponimia_rioja/toponima_rioja.htm#principales ). Kantabriako kostalde zati bat ez ezik, euskararen hedadurak ekialdeko mendietako bailara batzuk ere hartzen zituen, eta hortik hego-ekialderantz lerro imaginarioa eginez, Bureba eskualdea (Burgos), Errioxa, eta Soriako iparraldea. Hortik ipar-ekialdera eginez, Aragoiko iparraldea, Kataluniako Aran harana -Val d’Aran-… ziren euskal lurraldeak, eta Pirinioetatik gaindi lerroa eginez gero, haran horretantxe jaiotzen den Garona ibaiari segituz, hortik Bordele baino hegoalderaxeago, ibaiaren mendebaldetik Bizkaiko Golkorainoko lurralde guziak.\nBaina lehenbiziko euskal monarkia -euskal estatua, beraz- sortu zutenerako, lurralde horietako askotan aspaldi galduak ziren euskara bizia -toponimoetan ez- eta euskal izaera. Orreagako segadako garaipenetik (778. urtea) 45 bat urtera, baskoi leinuek eta hauen senide eta bizilagun euskaldunek antolaketa zentralizatu eta hierarkizatua gauzatzea erabaki zuten. Hala, 824. urtean Eneko Aritza buruzagia egin zuten Iruñeko Erresuma deitu zutenaren errege. Nafarroako Erresuma izena 1150ean jarri zion Antso VI.a Jakintsuak.\nLurralde hedadura gorabehera ugari\nErresuma independente hark lurralde hedadura gorabehera franko izan zituen, batez ere Gaztelaren ekinaldi inperialistak zirela eta. Baina baita ere zenbait errege nafarrek behin-behinean eta ezkontzagatik izan zituztelako beren menpe euskaldunak ez ziren lurralde batzuk, hala nola Gaztela bera -orduan hedadura ttikiagoa zuena-, Leongo Erresumakoak, eta Bartzelonako konderrikoak. Lehenagotik, Pirinioetatik iparraldera, Baskoniako Dukerria -gerora egungo Ipar Euskal Herria eta Gaskoinia- esistitu zen. Lur horiek, edo horien zati batzuk, hainbat nagusi izan zituzten, hala nola frankoak, ingelesak -300 bat urtez-, nafarrak, eta azkenik, frantsesak.\nEz dugu ahaztu behar nafar erregeek Gasteiz herri koxkorrean Vitoria hiribildua, eta Hernaniko lurretan Donostiakoa sortu zituztela, Gaztelaren konkistaren aurretik. Gainera, garai hartan ez zegoen gaur egungo herrialde antolakuntza. Ipuzcoa -hala agertzen da lehen agirietan- gaur egun baino ttikiagoa zen eta Getaria zuen hiriburu; Urumeatik Bidasoarainoko lurrak ez ziren iputzak, ezta aintzinatean barduliarrak ere, baskoiak baizik. Nolanahi ere, Gipuzkoa osatu zenean nafar tenentzietako bat besterik ez zen, hots, txandakako jaunek gobernatuta, beti ere Nafarroako erregearen izenean. Gainera, Oñatiko jaurerria ez zen XIX. mendea arte Gipuzkoan sartu.\nGaztela eta Aragoi -Nafarroako Erresumatik sortu eta bereizitako erresumak- askotan aritu ziren elkarlanean nafarron kontra, bereziki une ahulak aprobetxatuz. Gaztela izan zen, halere, erasokorrena eta lurralde nafar gehien konkistatu zituena.\nGaztelak ederki asko jakin izan zuen erabiltzen nafar lurretan zituen aliatuak. Hala, barneko eta kanpoko elkarlanari esker Arabaren zati bat, Durangaldea, eta Gipuzkoa bereganatu zituen 1200 urte inguruan. Gasteiz hiriari bederatzi hilabeteko setioa egin ondotik menperatu zuen Arabaren zati nagusia; halere, beste zati bat, Arabako Errioxa eta Sonsierra deitua, ez zuen XV. mendea arte konkistatu.\nBizkaia, Erdi Aroan gaur egun baino ttikiagoa zen, Ibaizabal inguruko lurraldea zen; Durangaldeak berezko izaera zuen. Bilbo garai haietan Begoña elizatearen -herri baten moduko antolakuntza juridikoa- auzune bat besterik ez zen, Alde Zaharreko Zazpi Kaleetara mugatua. Ama herritik independizatu bazen ere, Bilbok ez du inoiz hiri titulua lortu. Bermeo eta Orduña ziren orduko bizkaitar ‘potentziak’.\nIrun eta Hondarribia berreskuratu nahian\nNafar erregeak ez ziren besoak gurutzatuta geratu, eta maiz saiatu ziren euskal lurraldeak berreskuratzen. Adibidez, Noainen, Amaiurren eta Hondarribian izandako batailetan. Hondarribia 1521 eta 1524 artean Nafarroa independentearen barrenean egon zen berriz, hain zuzen ere nafar tropek, gaskoi eta alemaniar lanskenete aliatuekin batera Irungo Gazteluzar gotorlekua menperatzen porrot egin zuten garaitsuan. Hondarribia ere handik gutxira erori zen gaztelarren eskuetan. Alabaina, handik mende batzuetara zenbait herri amaren altzora itzuli ziren, tarte baterako bederen: Irun, Hondarribia, eta Lezo 1805 eta 1814 bitartean Nafarroa Garaiko herrialdean sartuta egon ziren. Hondarribiko portua oso garrantzitsua zitzaien Iruñeko agintariei, behiala berezkoa zuten itsasorako aterabidea.\n1530ean, Nafarroa Beherea okupatzen segitzea oso zail egiten zitzaionez, handik erretiratzea erabaki zuen Gaztelako Erresumak. Nafarroako Erresumaren azken lurralde libreek (Nafarroa Beherea eta Biarno) 1620 arte iraun zuten burujabe, harik eta orduko Nafarroako eta Frantziako errege Henrikek hura monarkia frantsesean erabat barneratu zuen arte. Haatik, nafar oihartzunak ez ziren desagertu, zeren eta Frantses Iraultzak Ipar Euskal Herriko instituzioak desegin arte ‘Frantziako eta Nafarroako errege’ titulua izan zuten frantses erregeek. Eta gaur egun Biarnoko hiriburuan, Pauen, Parlement de Navarre izeneko eraikinak zutik dirau, Nafarroa Europako estaturik modernoetako bat izan zeneko garaiaren isla apala. “Navarre shall be the wonder of the world” (Nafarroa munduko miraria izanen da), idatzi zuen Shakespearek, XVII. mendeko Nafarroaren ezaugarriez eta ahalaz liluratua.\nHegoaldeko lurrei dagokienez, Nafarroa Garaiak atxiki zuen ‘nafar’ izena, ez, ordea, gainerako euskal lurraldeek, eta Erresuma ez independente izaera -autonomoa, euskal foruez hornitua- Gaztelaren eta gerora Espainiako Erresumaren menpe izaki ere,. Hori guzia XIX. mendeko azken laurdena arte.\nLurraldeak galdu eta galdu. Mehetzen doan gorputza, portxaz eta engainuz flakatuarazia, baina bihotz taupadak oraindik bizi-bizi dituena. Horra Nafarroako Erresumaren mendeetako patua. 500 urte ez, ia 1000 dira etengabeko galtze prozesua hasi zenetik. Zazpi probintzietan izan ezik, Errioxan atxiki zuten XIX. mendea arte euskal iraganaren kontzientzia ttiki bat -ez denek-, eta Espainiako Estatuaren barne antolakuntzan egungo lau euskal probintziekin batera egituratzekotan egon zen, baina azkenean ez zen halakorik gauzatu.\nNahikoa lan dugu gure azken lerro gorriei itxekitzen, eta utopikoa da behinolako nafar/euskal lurralde guziak berreskuratzeaz pentsatzea. Baina inork ez diezagula galarazi edota eragotzi gure herriaren historia ezagutzea eta horretan sakontzea, iraganeko lezioak hartze aldera. Segi dezatela bisigodo modernoek, nahi badute, beren aspaldiko ‘Domuit Vascones’ esaldi haundiuste bezain hutsala erabiltzen, benetan menperatu gaituztelakoan. Eta segi dezatela franko eta frantximent modernoak gu izorratzen. Ez zaigu ahaztu haien kontrako Orreagako garaipena. Eta ez ditugu begiak eta gogoak iraganean soilik. Indarrez eta etorkizunez betetako herri bizia gara oraindik.\nMai_Maiatza_laburdura 2012\tAbiadura Handiko Galbidea\n(Oharra: metronomoa edo hankak martxan jarri, eta neurri librean rap gisan irakurri)\nAma Lurra hondatuz\netengabe ari eta ari…\nsosak dantzan sakelean\neta kalte ugari,\nAbiadura Handiko Trenean\nziztu bizian galbidean,\nsuperportu, errausketa planta,\nzuen poltsikoetan diru-sari\nEuskal izaeraren eremu xahar,\ntradizio eta naturaren lotura hurbil,\nbazterrera bizkor bota behar\nbaserri, larre, eta soro,\nagintariek nahiago golf soropil,\nLGV, TAV, edo AHT\ngure lurrari zauria\nHerriak jendez hustu,\ngoikoen sakelak ederki puztu!\nJendeak dio: ‘Non au LGV’\nmais qu’est ce que tu veux?\n‘AHTrik ez!’ dio herriak\ninor ez da berez lurraren jabe,\nez gaitezen kuxkuxtu\nnahiz ta ikus gorriak\ngoza dezagun bizitzaz\nPosted in Uncategorized | Utzi erantzun bat\t30\nApi_Apirila_laburdura 2012\tZorionak!\nSaria jaso dute Jaizkibel konpainiak eta Irungo alarde ez baztertzaileak. Urte guzti hauetan aurrera egindako bideak izan du bere saria.\nAlde batzuetatik entzun ahal izan dugu Emakundek aurpegia garbitzeko eman diola sari hau alardeei (iazko Hondarribiko ibilbide aldaketa babestu zuela eta …). Baina bertan zeuden parte hartzaile guztiei aurpegia ikustea besterik ez zegoen, pozik zeuden, alai! Eta sari hori merezi zutela ikusten zen.\nNi ez naiz oso sari banaketa zalea izan inoiz, baina honako hau jasotzera joan ziren gazteen ilusioak beste guztia ahaztera eraman nau. Azken urteetan gazte pila bat batu dira konpainia mistoetara, eta borroka honetan daudela harro erakusten dute. Hasiera batean, argia bazen ere, Jaizkibel edo Irungo alarde ez diskriminatzailean parte hartzen zela esatea ez zen batere erraza gazteen artean. Eta orain ikus daiteke hori ere aldatzen ari dela. Eta honek eragina dauka, inguru guztian.\nEta pozten naiz, gauzak poliki baina aurrera doazela ikustean. Hemendik zorionak ematea besterik ez zait geratzen, baina ez sariagatik; zorionak urte guzti hauetan berdintasunaren alde egindako lanagatik, zorionak gazte guztiei inguruan aldatzea lortzeagatik, zorionak lortuko duzuelako!\nPosted in Uncategorized | Utzi erantzun bat\t23\nApi_Apirila_laburdura 2012\tPolizia, berriro\nMar_Martxoa_laburdura 2012\tPro eta segur\n“Guretzat garrantzitsuena pertsonak dira, giza ondarea. Profesional onenak ditugu gurekin, ez bakarrik egoki trebatuta daudelako, baita talde lanean aritzeko izaera dutelako ere”. Prosegur enpresako lagunen hitzak dira horiek; euren webgunean zintzilikatuta duten konpromisoen adierazpena, hain zuzen ere. Martxoaren hasieran San Mamesen gertatutakoa ikusita, talde lanean aritzeko gai direla ez du inork ukatuko; hori bai, “pertsonak” eta “giza ondarea” babesteko baino, jipoitzeko helburuarekin.\nAthleticen eta Realaren arteko partida bukatu eta gero, Prosegurreko zaindariak gogor oldartu zitzaien Bilbora hurbildutako realzaleei, estadiotik irten zitezen. Neurriz kanpoko jarrera hori zela-eta, inongo arrazoirik gabe bortizkeria erabili zutela ikusita, Realak enpresa horren aurkako neurriak hartuko zituela aurreratu zuen; epaitegietara joko zuela, alegia. Izan ere, lekukoak eta zaurituen mediku-agiriak baitituzte froga gisa. Sarreraren bat eskuratzeko hemezortzi ordu ilaran egon ondoren, eta epailearen lan kaskarraren erruz derbian porrota jaso eta gero, etxera kolpatuta itzultzea zigor gehigarria izan zen realzaleentzat.\nSan Mamesetik gertu, Leioan, antzeko egoera baten lekuko izan nintzen duela hogei bat urte. Autobusez bidaia egiten nuen Bizkaia aldera, realzale askok martxoaren 4ean derbia ikusteko asmoz egin bezala; unibertsitatera joateko, nire kasuan. Kazetaritza ikasteko egunero 200 kilometrotik gora egitea neketsua zen; eta etxera itzultzeko lehen autobusa hartzeko egin beharra zegoen ilarak ez zuen gehiegi laguntzen, itxaronaldia Anoetako leihatila aurrean hemezortzi ordu egotea baino arinagoa izan arren. Hori guztia gutxi balitz, campuseko segurtasun zerbitzuaren mehatxuak ez zuen lasaitasunerako denborarik uzten; ikasleek protesta egiten zuten gehienetan, indarkeria erabiltzen baitzuten gazteen kontra. Testuingu horretan izan nuen, lehen aldiz, Prosegurren eta bere menpeko Protecsaren berri. Bi hamarkada geroago, segurtasunaren izenean edo, bistan da enpresa horrek “profesional onenak” trebatzen jarraitzen duela.\nMar_Martxoa_laburdura 2012\tCloro, salitre, crema\nRecientemente he podido ver el documental que recoge el avance de la apisonadora del Alzheimer en la mente del expresidente de la Generalitat de Catalunya Pasqual Maragall. «Cuchara, bicicleta, manzana» es un emotivo reportaje que alerta de las duras consecuencias de esta desconocida enfermedad tanto en el enfermo como en sus allegados.\nEn un momento de la película, Maragall habla de «la magdalena de Proust», en referencia al proceso de evocar momentos del pasado a partir de un olor determinado. Como si de una máquina del tiempo se tratara, esta frase me hizo viajar a los recovecos más recónditos de mi memoria y tres olores envolvieron de inmediato mi mente.\nEl primero, el del cloro. Cada vez que percibo el hedor de este elemento químico, mis tripas se encogen y puedo observar cómo mi madre tira de una enloquecida niña a la que intenta meter a la fuerza en el maldito cursillo de piscina. Cabe destacar que mis casquetas causaron efecto y que nunca aprendí a nadar como se debe.\nEl salitre y la crema son los otros olores que desencadenan algunos de mis recuerdos. Con estos aromas en la mochila, mi memoria viaja a la costa catalana, donde veraneaba cuando era niña y todas las mañanas perseguía el perfume del mar a bordo de una colchoneta con la imagen de Snoopy. Una vez en la playa, y embadurnada por completo de crema, esperaba ansiosa a la avioneta que nos bombardeaba balones de una marca cosmética, rompiendo nuestras fortalezas de arena.\nCada vez que una mente se apaga, un testimonio, un testigo directo de nuestra historia se silencia. No vivimos de los recuerdos, tampoco por ellos, pero sin ellos, sin la transmisión de esas historias, vidas, no se podrían confeccionar las memorias colectivas.\nA pesar de los avances tecnológicos, todavía somos incapaces de parar la pérdida del tesoro colectivo que supone la memoria. Mientras pueda, me aferro a la mía: Cloro, salitre, crema.\nMar_Martxoa_laburdura 2012\tAterpe bila Bidasoaren bi aldeetara\nMar_Martxoa_laburdura 2012\tIruzkin 1\t2012ko Martxoaren 2ª\nBadaude egunak kalendarioan borobiltzeko modukoak, eta nik goian aipaturiko data hori borobil handiz eta morez marraztu dut.\nEgun horretan Leitzan Emakume Abertzaleon V. topaketa nazionalak hasi ziren. Hiru egun izan dira, eta eduki feministaz beteta dakart maleta. Euskal Herriak egun bizi duen egoera politiko eta sozialaren aurrean, feministok egin beharreko ekarpenak lantzen eta eztabaidatzen ibili gara. Hasteko, beste herrialdeetako bizipenak ezagutu ahal izan genituen, eta amaierako egunean, gure estrategia fintzen hasi ginen. Bide luzea dugu egiteko. Eskubideen aldarrikapenak, feministak ere izan behar dutela argi ikusi genuen bertan bildutako ia 600 emakumeek.\nEskubideen bermean estrategia komun bat zehazten hasi ginen feministak, eta orain, hori ibiltzen hastea dagokigu. Inoiz baina argiago utzi dugu, herri askerik ez dugula izango herritar askerik gabeak, beraz, ekin diezaiogun bideari!\nHonetaz gain, Ikoitz askatu zuten eguna izan zen ostiralekoa. Gazte independentisten kontrako sarekadan atxilotu zuten Iko. Ikasle Abertzaleakeko bozeramailea zen garaian, eta urteetan egindako lana kriminalizatu nahi izan zioten atxiloketa honen bidez. Bere delitua ikasle konprometitu eta borrokalaria izatea izan da. Harrotasunez esan dezaket, haren ondoan lanean ibili nintzela urte luzez. Kazetaritzako ikasgaietan elkarrekin pira egiten hasi ginenetik, Ikasle egunak eta baterajotzeak antolatzen amaitu genuen arte. Ikasle Abertzaleak elkartu gintuen, eta harro bezain pozik esan dezaket, ni ere bertan izan nintzela, zure alboan eta beste hainbat ikasle konprometitu eta borrokalariren alboan. Bolognaren atzaparrak erakusten saiatzen, Hezkidetza ikastaroak ehunka eskoletan ematen, Ikasle egunak ospatzen, Ikasleon nazioarteko egunak aldarrikapenez betetzen… Ohore bat da IAko kide izatea!\nBere bide berean ginen lagun ugari jota utzi gintuen 2010eko Urriaren 22ak. Goizeko ordu txikietan, ohikoa duten moduan, bere etxera sartu ziren eta ohetik aterata Madrileko zelda ilun bateraino eraman zuten bost egun amaitezin sufriaraztera. Horren ondoren, Soto del Realen espetxeratu zuten, eta beranduago Navalcarneron.\nBertan izan nuen aukera bera zu ikusteko, irribarretsu, berritsu,zure egunerokotasunaz, eta gure asteburu-pasaz hitz egiten aritu ginen besteak beste. Eta orain, berriro ere gure artean zaitugu Ikoitz! Emozionatuta nago, zu besarkatzeko momentua noiz helduko zain. Ongi etorri pitxin!\nEz gara ohiko ikasle…\nMar_Martxoa_laburdura 2012\t12 amets, hamaika borroka, 10 urte\nPosted in Uncategorized | Utzi erantzun bat\tPost Navigation\t← Older Entries\tSearch for:


Autokarabanek herrian aparkatu dezaketela ebatzi du epaileak Hondarrribian | Angula Berria\nHasiera » Autokarabanek herrian aparkatu dezaketela ebatzi du epaileak Hondarrribian\n2017ko irailean jarri zituen udal gobernuak autokarabanen kontrako seinaleak herrian zehar. Zehazki, 2,2 metroko altuera eta 5 metroko luzera gainditzen dituzten ibilgailuei ezartzen zitzaien debekua, “baimendutakoei ezik”. Ordutik, dozenaka isun jarri zizkien udaltzaingoak zituen herrira autokarabanarekin hurbiltzen ziren bisitariei. Inoiz jarri behar izan ez ziren isunak. Aparkatzeagatik jartzen zizkieten isunak, ez beste ezerengatik. Hiru urte geroago epaile batek erabaki du aparkatzeko eskubidea zutela, ez baitago hori eragozten duen araudirik.\n2017ko urriaren 2an, hau da, seinaleak jarri eta egun batzuetara, Abotsanitzek idatzia aurkeztu zuen udalean. Bertan seinaleek hainbat lege urratzen zituztela adierazten genuen, eta seinaleak kentzeko eskatzen genion Hondarribiko Udalari. Gaur artean ez dugu erantzunik jaso, eta, besteak beste, egindako eskaerak ez entzutearen ondorio da sententzia hau.\nSeinaleak jarri baino urtebete lehenago, 2016ko urriko ohiko osoko bilkuran, Abotsanitzek aurkeztutako mozioa aho batez onartu zuen Hondarribiko udalbatzak. Autokarabanentzako araudia prestatzea adostu genuen talde guztiek, baita ibilgailu hauek behar izaten duten gutxieneko zerbitzuetarako kokagune bat zehaztea.\nErabakitakoa burutzeko urratsik eman ordez, autokarabanen kontrako seinaleak jarri zituen EAJk. Inolako babes juridikorik gabe, orain erakutsi den bezala. 2016an udalbatzak agindutakoa onartu izan balu dagoeneko autokarabanentzako araudi bat izango genuen Hondarribian, eta zerbitzugune egoki bat.\nHorregatik, berandu baino lehen, udalbatzak hartutako erabakiak errespetatzeko exijitzen diogu Hondarribiko alkateari, eta legea errespetatu dezala, autokarabanekin bezala, baita beste gaiekin ere.


Askomikoto hau gure basoetan nahiko errez aurkitzen denetakoa da, bereizteko nahiko erreza da. Garatzen duen fruitu gorputzak forma oso irregularra dauka eta ikatzaren ehundura eta kolore berdina dauka. Pago egurrean garatzen den onddoa da. Tamainari dagokionez nahiko handia da, gorputzak sarritan 10 cm-tako muga gainditzen baitu. Urte osoan zehar aurkitzen den onddoa da.\nArgazkia: Miroslav Fiala\nAzken eguneraketa: 2013/10/28\nDeskribatzailea: (Hoffm.) P.M.D. Martin\nInformazio gehiago eskuratzeko egin klik saguarekin\nTamaina handiko askomikotoa da, 7-10 cm bitarteko estroma garatzen baitu. Onddoaren fruitu gorputza oso irregularra da eta “txapa-potea” bailitzan agertzen da hostozabalen enborrean. Kolore beltzeko onddoa da eta lodierari dagokionez, 0,3-0,8 cm-takoa izaten da. Estromaren gainean kolore beltzeko perotezioa izaten du. Peritezio hau, kanpoko ingurunearekin ostiolo batzuren bidez komunikatzen da. Fruitu gorputzaren hazkuntza batez ere udaberrian ematen da. Hazkuntza gertatzen hari den gunea gris argia edo zurixka izaten da. Peritezioa gogorra da, eta ikatzaren antzeko ehundura eta kolorea dauka.\nTamaina handiko espora eliptikoak garatzen dituen askomikotoa da. Espora hauek zertxobait fusiformeak izan daitezke. Koloreari dagokionez, arre olibak dira, eta 31-33 x 6-7 µm-koak.\nHostozabalen, batez ere pago (Fagus sylvatica) egurraren; sustrai, enbor eta adar gainean. Espezie hau gure basoetan arrunta da.\nUrte osoan zehar azaltzen den onddoa da.\nOnddo espezie honek ez dauka inongo balio gastronomikorik. Ez dauka usain berezirik eta mamiak ikatzaren antz handi dauka.\nAntzeko formako fruitu gorputza garatzen duen onddoa da. Espezie hau, normalean ez da pagoan garatzen, Alnus zein Betula generoen gainean garatzen da. Ezberdintasun mikroskopikoak handiak dira, H. multiforme espezieak 9-10 x 4-5 µm-tako esporak garatzen ditu.\nEspezie honek antzeko tamainako esporak garatzen ditu, 27-33 x 9-13 µm, baina ostalari ezberdina erabiltzen du substratu bezala, fruitu gorputza haritzen (Quercus robur) gainean garatzen baitu.


Albisteak - Zergatik erabiltzen dugu aluminiozko aleazio materiala eta zer aleazio erabiltzen da lataren tira-eraztunerako?\nGure ohiko kontserbak Coca-Cola, Sprite, Garagardo mota guztiak eta abar dira. Guztiek aluminiozko aleaziozko materialak erabiltzen dituzte. Zein dira aluminio aleaziozko materialak erabiltzearen abantailak? Hemen, utzi New Aluminum Tech Co Ltd-k laburki azaltzen.\nAluminiozko laten abantailak\nAluminioaren itxurako oxido-film mota bat egongo da, AL2O3 besterik ez, aluminioa tenperatura altuan oxidatuko ez dena. Aluminiozko laten itxurak oxido-film hori ere badu, likidoz hornituta badago ere (likidoa sor daiteke aluminio eta oxigeno konponbide batek oxidazio erreakzioa azkartzen dute), burdina bezala ez da herdoilduko.\nLatak Pull eraztunak 5182 aluminiozkoak dira\nAldi berean, aluminiozko aleazioaren dentsitate erlatiboa txikiagoa da, burdina baino aluminio-masaren bolumena askoz txikiagoa izanik. Eskua, noski, zenbat eta eramangarriagoa izan, orduan eta erosoago hartzen dugu; Aluminiozko aleazio erraza da. birziklatu eta ingurumenaren babesa.\nAluminioak plastizitate handia du, metal desberdina beste aleazio batzuetan bihurtzen da, aluminioaren gogortasuna, plastizitatea, eta memoriak ere oso hobekuntza handia du, aluminiozko latek memoria ona dute, eskuan edukitzea, oro har, ez da deformazioa, janari gehienak aluminiozko latak aleazioa, prozesatzeko erraza delako, plastikozko erosoa eta erosoa baita. Aluminioa oso material polifazetikoa dela esan daiteke\nZhejiang New Aluminium Technology Co Ltd-k teknologia aurreratua hartzen du eta 3004, 5052, 5083 aluminiozko bobina eta xaflaren kalitate altua ekoizten du laten lata eta tira eraztunak, 0,1 mm eta 0,35 mm arteko lodiera, gehieneko zabalera 1850 mm-koa da. . Kalitate ezin hobea eta prezio lehiakorra denez, latetarako aluminiozko bobinek Poloniara, Alemaniara, Italiara, Frantziara, Turkiara esportatu dute eta oso izen ona lortzen dute.\nOngi etorri bisitatzera eta zalantzarik izanez gero, jar zaitez gurekin harremanetan edozein unetan


Gizartea, teknologia, politika, kultura.\nEspainia (2020ko uztaila)\nNire aita espainola zen. Donostian jaioa, baina nortasunez, espainola. León eta Madrilen bizi den haren familia den bezalaxe, baina Donostian. Sinpatikoa, kontserbadorea, burugogorra, gogotsua, kultura handikoa, oldartsua, berekoia, sentimentala, geniala, desesperantea, maitagarria... Espainola.\nBere heriotzak oso espainolak diren bi gauzekin gozatzen harrapatu nau. Alde batetik, X-Rey Juan Carlos I errege ohiaren inguruko podkastaren produkzioarekin liluraturik gelditu naiz. Adimen Artifizialaren bidez Francori ahotsa jarri diote. Idatzi zituen eskutitzak irakurtzen entzun dut eta emaitza ikaragarria da. Zentzu on eta txarrean. Oso ondo egina dagoelako. Adimen honen erabilera oker batek oso ondorio txarrak izan ditzakeelako. Norberak idatzitako testuak Urkulluren ahotsarekin entzuteko aukera eman zigun aplikazioaren errealismoa ekarri dit gogora. Urkullu hark eguberriak alaitu zizkigun. "Urkullu" eta "alaitu" esaldi berean erabili ditut, badakit. Teknologiaren mirariak.\nGauzetara aurreiritzirik gabe gerturatzea ezinezkoa iruditzen zait eta are gehiago Juan Carlos I bezalako lotsagabe baten kasuan. Baina bestelako lotsagabe, gaizkile eta fauna maitagarriarekin gertatzen zaidan bezala, jatorriak eta zergatiak interesatzen zaizkit eta hemen batzuk ageri dira. Lehenengo kapitulua uzten dizut, ea zer iruditzen zaizun.\nBestetik, "El Ministerio del Tiempo"-ren lau denboraldi inperfektu baina entretenigarriak segidan irentsi ditut azken hilabetean. Espainiaren historiarekin autokritiko izanik oraindik autokritikoagoa izan zitekeela? Noski. Baina esaidazu nor den kritikoa bere herriaren historiarekin. Euskaldunak ez, prezisamente. Autokritika besteei eskatzen zaien eta norberak nekez egiten duen zerbait da. Espainiako historia betearen (badago materiala, pardiez) pasarte desberdinetatik ikasitako gauzak eta barre-eraginak, pop kultura cañí-ari erreferentziak eta pertsonaia zoragarri baten zaporea utzi dit: Salvador Martí. Ez nuen asko eskatzen eta ez nuen besterik behar.\n2020ko hauek ez dira egun errazak inorentzat. Aitak egoera latzenetan umore kaustikoa ateratzen zuen. Hori da utzi digun ondare preziatuena. Hori, eta bere inperfekzioaren memoria.\n← Neska nerabeen talde indarra (2020ko ekaina) Corfu (2020ko abuztua) →\nHau idatzi duen hori\nNire izena Ana Malagon da eta produktu eta zerbitzu digitalen diseinuan egiten dut lana. Horretan datza nire jardun nagusia La Personnalité estudioan. Idatzi ere egiten dut. Hilabetean behin zutabe bat argitaratzen dut Berria egunkarian eta hiru liburu argitaratu ditut:\nLasai, ez da ezer gertatzen (Elkar 2014)\nGelditu zaitezte gurekin (Elkar 2017)\nEz dakit zertaz ari zaren (Elkar 2021)


Barrundiak eskola txikiko ateak zabalduko ditu irailean - Lautada - Alea.eus\nBarrundiak eskola txikiko ateak zabalduko ditu irailean\nErredakzioa 2020-01-20 13:44\nBarrundiakoak Angiozarren, bertako eskola txikia ezagutzen. / Argazkia: eskolatxikiak.eus\nHaur eta Lehen Hezkuntzako bi gela izango ditu eta jantokia zein garraioa eskainiko du. Barrundiako Udalak 74.000 euro baino gehiagoko inbertsioa egingo du Ekinbide eraikina egokitzeko.\nUrteetako lanaren ostean, Barrundiak eskola txikiko ateak zabalduko ditu 2020/2021 ikasturtean, eta Lautadako udalerri honetako umeek bertan ikasteko aukera izango dute.\nEusko Jaurlaritzako Hezkuntza Saileko ordezkariek konfirmatu diote Barrundiako Udalari; hortaz, urtarrilaren 27an irekitzear den matrikulazio epean aukera gisa agertuko da Barrundiako eskola txikia.\nEkinbide izeneko eraikinean egongo da eta bera egokitzeko 74.600 euro inbertituko ditu Barrundiako Udalak. Abenduan onartutako aurrekontuan diru partida gorde zuen horretarako. Gainera, Eusko Jaurlaritzari diru laguntza eskatu diote inbertsioari aurre egiteko.\n"Herri biziak nahi baditugu, gure geroa zaindu behar dugu", azaldu du Igor Medina Isasa alkateak. "Umeak hemen hazteko aukera izan behar dugu, eta horregatik funtsezko proiektua zen herri eskola bat zabaltzea Barrundian", gehitu du.\nEskola txikiaren proiektua\nBarrundiak 880 bizilagun inguru ditu; horietatik 2 eta 12 urte bitarteko 85 ume daude. Gaur egun, udalerria osatzen duten 13 herrietako hiru urtetik gorako haurrak beste udalerrietara joan behar dira egunero ikastera. Hiru urtetik beherakoek, ordea, Haur Eskola dute Ozetan.\nBertako gurasoek Etxeako elkartea sortu eta Ozetan eskola txiki bat zabaltzeko lanean izan dira azken urteetan. Lan horrek bilatutako emaitza lortu du.\nBeste eskoletan bezala, eskolatik bi kilometrotik gorako distantziara bizi direnek eskola garraioa erabiltzeko aukera izango dute. Bertako jantokia guraso elkartearen esku geldituko da. "Zabalik dugun ekonomatoarekin batera elkarlanean aritu beharko dira, bertako produktuak sartzeko eta ekonomia zirkularra bultzatzeko", azaldu du alkateak.\nEskola txikia nahi dute Barrundian\nMirian Biteri 2019 ots 25 Lautada Barrundia\nEtxeako Barrundiako gurasoen elkartea bideragarritasun proiektua gauzatzen ari da.


Etxe salmenta ia itzuli da 2019ko mailara | Ekonomia | Berria\nEtxe salmenta ia itzuli da 2019ko mailara\nUrtarriletik ekainera 14.000 etxebizitza salerosi dira Hegoaldean, iaz epe horretan baino laurden bat gehiago. Prezioen igoera eten egin da,%0,2 baizik ez baitira garestitu azken urtean.\nTxaletak Mungian, artxiiboko irudi batean. Monika del Valle / Foku Tamaina handiagoan ikusi\nLan merkatua, industriaren ekoizpena, barne produktu gordina... eta etxebizitzen salmenta. Jarduera ekonomikoa 2020ko kolpe gogorretik ateratzen ari dela erakusten duen beste erakusle bat da etxebizitzen merkatua. INE Espainiako estatistika erakundearen arabera, aurtengo lehen sei hilabeteetan 13.992 etxebizitza salerosi dira Hego Euskal Herrian, iazko lehen erdian baino 3.700 gehiago. Portzentajeari dagokionez, %24,5 handitu da salmenta, eta gutxigatik ez da iritsi 2019ko lehen sei hilekoan izandakoetara (300 gutxiago).\nUrtearen amaierara iristean gaindi daiteke 2019ko aldea, ekainak erreferentzia gisa balio badu. Izan ere, hilabete horretan %34 hazi dira salerosketak, 2020ko ekainarekin alderatuz gero. Egia da, hori bai, iazko ekainean oraindik konfinamenduaren azken arrastoak indarrean zeudela, eta horrek ez zituela salerosketak erraztu. Egia da, halaber, itxialdirik zorrotzeneko asteetan ere salerosketa operazioak izan zirela, martxoaren erdiaren aurretik lotutakoak horietako gehienak: 2020ko apirilean 1.300 etxebizitza saldu ziren ofizialki.\n2021ari dagokionez, ez da alde handirik etxe berrien eta bigarren eskukoen artean, bietan merkatua %24tik gora hazi baita.\nEtxebizitza berriak ez dira saldutakoen laurden batera iristen (%21,5), eta, beraz, oso urrun geratzen da Atzeraldi Handiaren aurreko garaia, eraikuntzaren oparoaldian saldutakoen bitik bat baitzen estreinatu gabekoa. Hori bai, bada suspertze txiki bat etxebizitza berrien salmentan, 2019an ez baitziren %19 ere izan.\nSuspertzerik ez dago, berriz, babes ofizialeko etxebizitzen kuotan, ez baitira hamarretik bat izatera iristen.\n2007an baino merkeago\nPrezioei dagokienez, 2021eko bigarren hiruhilekoari dagozkion datuak hilabete barru argitaratuko ditu INEk, eta erakunde horrek urtarriletik martxora arteko epeari buruz emandakoak dira azken erreferentziak. Horietan antzeman daiteke prezioen igoera azkenean apaldu egin dela, azken urtean batez beste %0,2 baizik ez baitira garestitu Hego Euskal Herri osoan.\nEtxebizitzaren izaeraren arabera, ordea, bada aldetik lurraldeen artean. Araban, Bizkaian eta Gipuzkoan iaz baino garestiago daude berriak (+%1,2), baina merkeago bigarren eskukoak (-%0,1); Nafarroan, berriz, kontrakoa gertatzen da: berriak %1,9 merkeago daude, eta besteak %1,8 garestiago.\n2015ean hasi ziren prezioak berriro igotzen, finantza krisiak batez besteko prezioei koska ederra jan ondoren, %35-40 inguru. Igoera motelagoa izan da, eta neurritsuagoa, ez baitira gertatu aldez aurretik ohiko bihurtu ziren bi zenbakiko garestitzeak. Ondorioz, salneurriak urrun daude 2007an markatu zituztenetatik: %25 merkeago Araban, Bizkaian eta Gipuzkoan, eta %37 merkeago Nafarroan. Horrek ez du esan nahi ingururik preziatuenetan ez direla maila horretara iritsi.


2018ko abuztuaren 18a, larunbata | Ordua Euskal Herrian 08:33:45\nProiektua 2004an onartu zen, Lizarrako Udalean PSN zegoela, Oncineda inguruko 90.000 metro koadroko lur eremuetan "presentziarik gabeko arkitekturaren" bidez kirol hiri handi bat eraikitzeko helburuz; horretarako birkalifikatze eta desjabetze ugari egin zituzten hitzarmenen bidez.\nPSNren garaian, bai UPNrenean ere –2007an hartu zuen alkatetza azken honek–, hitzarmenei klausula kaltegarriak erantsi zizkieten, eta ondorioz, lurjabeei ordaindu beharreko diru kopurua izugarri handitu zen.\n2004ko proiektu irabazlearen maketa. Ingurunearen "bereizgarriak indartzea" zuen helburu.\nNafarroako Kontuen Ganberak fiskalizazio txostena egin du Nafarroako Parlamentuarentzat –EH Bilduren eskariz–. Bertan azaltzen denez, agintaldi horietako arduradun politikoen kudeaketa txarraren eraginez Lizarrako Udalak “14 milioi euroko kalte ordainari aurre egin beharko lioke”.\nKlausula osagarri horiek PSNko alkate Maria José Fernandez Aguirrek sinatu zituen eta hurrengo alkateak, UPNko Begoña Ganuza Bernaolak –egun kargu publikoa du Nafarroako parlamentari bezala– luzatu egin zituen. Txostenaren esanetan, sinadura horiek udal gobernu batzordetik pasa gabe egin ziren eta Kontuen Ganberaren ustez beharrezkoak ziren batzorde horren eta osoko bilkuraren baimenak. Alkateek ez zuten eskumenik, alegia.\nKontuen Ganberaren txostenak “oso kontuan hartzeko” klausula batean jarri du azpimarra: udalak lurjaberen batekin prezio altuagoa hitzartuz geroz, besteek ere diru hori jasotzeko eskubidea izango zutela. Hala egin zen, lur sail bati besteei baino %245 prezio garestiagoa onartu zitzaion: guztira ordaindu beharrekoa, 4,13 milioi euro izatetik 10,15 milioira igaro zen kolpe bakarrean.\nZerga erakundeak ez du aurkitu hitzarmenak justifikatzeko txosten teknikorik eta “aipatzekoa da, bestalde, hitzarmenen inguruko aholkulari, kontrol eta jarraipen lanak kanpoko enpresen esku utzi zituela Udalak”.\nEH Bilduk, Geroa Baik eta Ahora-Orain taldeek sostengaturiko Lizarrako egungo udal gobernuak 2017ko urrian salatu zuen 'Oncineda kasuak' kiebrara eraman zezakeela udalerria.Argazki oina\nBegoña Ganuzak txostenari jarritako alegazioetan dio teknikariek esan ziotela beharrezkoa zela “nire sinadurapean jartzen diren dokumentu batzuk sinatzea”. Baina Kontuen Ganberaren konklusioa oso garbia da: “Hirigintza hitzarmenek ez zuten arautegia behar bezala bete”.\nUrtebeteko udal aurrekontua adina zor\nLizarrako Udalaren 2018ko aurrekontua 11,8 milioi eurokoa da. Datu hori eskuan uler liteke Koldo Leoz alkatearen hitzen larritasuna. Nafarroako Kontseiluak hitzarmenak baliogabe utz ditzake, baina orduan lurjabeek indemnizazioak eska ditzakete. Udalak diru-kutxan dituen soberakin guztiak erreserbatu ditu etorkizuneko gastuei aurre egiteko –lau milioi euro– eta horrek inbertsiorako ezer gabe utzi du aurten Merindade hartako hiriburua.\nKanal hauetan artxibatua: Zor bidegabea | Ustelkeria | Nafarroa


"Nahi eta nahi ez", Willis Drummond taldearen bideo berria | Nontzeberri\nHasiera/MUSIKA/“Nahi eta nahi ez”, Willis Drummond taldearen bideo berria\n“Nahi eta nahi ez”, Willis Drummond taldearen bideo berria\nWillis Drummond taldearen bideo berria Ane pelikularen kanta originala da, eta bere titulua Nahi eta nahi ez da.\nTaldearentzat poztasunerako arrazoi bilakatu da lan hori, “zinez biziki kontent gira lehen aldikotz filma baten kanta ofiziala egin baitugu. Eta ze filma! David Pérez Sañudo zuzendaria eta Amania film-eko Katixa De Silva hurbildu ziren duela bi urte proiektu horrekin, eta segituan bai erran genuen. Ez genekien ze arrakasta izanen zuen Anek, baina istorio ona iduritu zitzaigun, eta proiektua ederra ere. Bitartean sari ugari lortu ditu eta orain, Goya sarietan aurkeztuko da, eta Nahi ta nahi ez kanta bera ere hautagai da selekzionatuen zerrendan sartzeko…”.\nKantaren nondik norakoak ere taldekideek eman dituzte: “Musika Zugzwang diskoan sartu ez genuen ideia batean oinarritzen da, Felixek konposatu zuena, eta 3en artean moldatu eta grabatu genuen otsailean, Johannes Buff-en laguntzarekin, Japoniarako hegazkina hartu baino egun pare bat aintzin! Hitzei dagokienez, filmaren scenario-an oinarritu ginen eta saiatu ginen aipatzen nola gehien ezagutzen eta maite ditugun personek ere, beti atxikitzen dutela parte bat sekretua… Espero dugu hobeto adierazi dugula kantan, esaldi bakar hortan baino!”.\nOrain kantarekin bideoklipa osatu dute. Bideoan tartekatzen dira taldearen irudiak eta filmekoak. “Lan ederra egin du lan talde osoak, Diego Katariniuk di Costanzoren zuzendaritzapean, eta Victor Benavides Olazabalen kamera talentuarekin, berak gainera parte hartu zuelarik filmaketan…”


Normaltasun berrirako egokitzapena "bat eginda" kudeatu behar dela dio EH Bilduk - Busturialdeko Hitza : Busturialdeko Hitza\nNormaltasun berrirako egokitzapena kudeatzea ezinbestekoa dela dio Gernika-Lumoko EH Bilduk, eta, kudeaketa hori “bat eginda” egitearen alde daudela jakinarazi dio udal gobernuari: “Gure ardura zuzena da trantsizio hau modurik seguruena, justuena eta solidarioena izatea, eta denok elkarrekin jarduteko momentua dela konbentzituta gaude. Erabakietan zein ekintzetan laguntzeko gure prestutasun osoa berresten dugu”.\nHori horrela, osoko bilkurak etenda daudela esanda, udalbatzan ordezkatuta dauden indar politiko guztien parte hartzea bermatzeko eremua antolatzea “ezinbestekotzat” jo dute: “Herritarren beharrizanei erantzuteko, erabakiak modurik egokienean kudeatzeko eta iritzien elkartrukerako eztabaidaguneak sortzea izan da behar da lehen urratsa, guztion ahotsa entzun eta gero, erabakiak ere guztion artean partekatuak izan daitezen”.\nTrantsizioaren lehen fasean, zenbait eragile eta sektoreren eskakizunak dagoeneko mahai gainean daudela diote koalizio abertzaleko kideek, eta laster beste hainbat eskari gehiago egongo direla uste dute. Eta horiei ahalik eta arinen erantzun behar zaiela uste dute. “Egoera elkarrekin aztertu eta hurrengo pausuetarako proposamenak mahaigaineratu, eztabaidatu eta adostea izango da guztion xedea, herriaren onerako”.\nEskariak. Dagoenerako mahai gainean dauden zenbait eskariren berri ere eman dio koalizio abertzaleak udalari. Herritarrek antolatutako Zaintza Sarearen eskaerei erantzuteko eskatu du EH Bilduk. Sarekoek zaintzaren koordinaziorako mahai bat sortzea proposatu dute, agente guztiak batuko dituen sare publiko komunitario bat sortzea, hain zuen. “Gernika-Lumoko EH Bildu guztiz bat dator beharrizan horrekin, instituzioen aitortza eta babesa beharrezkoak ikusten dugulako”, adierazi dute.\nUdalerriko sektore ekonomiko estrategikoa bizirik irauteko neurriak proposatzea ere eskatu dute ostalari eta merkatarien elkartekoek. Eta koalizio abertzalekoek negozio txikiak kontutan hartu behar direla azpimarratu dute: “Derrigorrezkoa zaio udalari beharrizan erreal horiei ahalik eta modurik egokienean erantzuna ematea, beti ere eskarian ordezkatuta egon ez daitezkeen hainbat negozio txiki bazterrean utzi gabe, eta herriaren bizitza sozialaren parte diren bestelako eragileak kontuan hartuta”.\nKirola egitera edo paseatzera irten gura duten herritarren kezkak eta eskariak ere batu dituzte EH Bildukoek, eta agerian geratu dela herritarrek zentzuzko neurriak, arauak eta baliabideak eskatzen dituztela diote: “Iradokizun horiek kontuan hartu behar ditu Udalak, eta bere esku dagoen guztia jarri Gernika-Lumotarron irteerak eta kirol jarduerak era seguruen eta ahalik eta modu atseginen burutu daitezen”.


Hoteleko lanaren egunerokoa - Ahotsak.eus\nHoteleko lanaren egunerokoa Sukaldean zer lan egin behar izaten zituen azaltzen du. Lehen dena eskuz egin behar zuten, ez baitzegoen hartarako makinarik. Zer jantzi eramaten zuten deskribatzen du. Goizean goiz hasten ziren lanean, eta han bertan jaten zuten. Hotelean lan egiten zuten beste pertsonen zereginei buruz hitz egiten du.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AZP-037-027 kodeko bideoa nahi duzula aipatzea: ahotsak@ahotsak.eus\nSukaldean zer lan egin behar izaten zituen azaltzen du. Lehen dena eskuz egin behar zuten, ez baitzegoen hartarako makinarik. Zer jantzi eramaten zuten deskribatzen du. Goizean goiz hasten ziren lanean, eta han bertan jaten zuten. Hotelean lan egiten zuten beste pertsonen zereginei buruz hitz egiten du.\nGaia(k): Aisia » Taberna giroa » Hotelak eta pentsioak , Ohiturak eta bizimodua » Jantzi eta orraztu » Arropa eta oinetakoak , Ohiturak eta bizimodua » Jantzi eta orraztu » Garbitasun pertsonala , Lanbideak » Neskameak\nEzkontzako soinekoa; jostun asko eta onak\nBañistak aberats, portuarrak pobre\nLutoa asko eramaten zen\nSabinak jaunartze bakarra, bost urte eta erdirekin\nInoiz hausten ez zen soinekoa\nJolastu beharrean, umezain; umeen jantziak\nApaizaren etxeko dutxa\nGaztetako arropa eta oinetako motak


Zer egiten dugu - AMPEA\nHauek dira eskaintzen ditugun zerbitzuak\nAMPEAn prestakuntza espezializatua eskaintzen dugu, bazkideen beharretara eta unean uneko testuinguru ekonomikora egokitua, garapen profesionala eta pertsonala eta bazkideen ezagutza bultzatzeko eta bultzatzeko. Enpresa-kudeaketako hainbat arlotan prestakuntza-programak eta -ikastaroak antolatzen ditugu, eta kanpoko eragileek emandako prestakuntza-ikastaroei buruzko informazio interesgarria ematen diegu bazkideei, haien lehiakortasuna hobetzeko. 2021. urterako prestakuntza-programa bat diseinatu dugu, zuzendaritza-trebetasunak, salmenta-gaitasunak, zibersegurtasunaren arloko sentsibilizazioa eta komunikazio digitala garatzeko.\nEnpresa eta erakunde bazkideen lehiakortasuna hobetzea\nEnpresa eta erakunde bazkideen lehiakortasuna hobetzea bultzatzen dugu, enpresetan berrikuntzaren kultura sustatuz, erakundeetan kudeaketa aurreratuko sistemak ezartzea bultzatuz, Garapen Iraunkorrarekiko konpromisoa bultzatuz, Garapen Jasangarriko Helburuak enpresa-estrategian txertatuz eta marka profesionala definitzeko eta hobetzeko zerbitzu pertsonalizatua eskainiz.\nArabako emakume ekintzaileak, enpresariak eta zuzendariak ikusaraztea. Komunikazio zerbitzua\nBazkideei komunikazio-zerbitzu bat eskaintzen diegu beren komunikazio- eta prentsa-kanalen bidez, beren enpresa- eta lanbide-errealitatea gizarteari hurbiltzeko, beren karrera profesionalak eta proiektuak ikusarazteko, eta erreferenteak sortzeko, gizartean kultura-aldaketa sustatzeko. Neskato, nerabe eta emakume gehiagok inspiratuko dituzten erreferente femeninoak dituzten heinean, ahaldunago sentituko dira beren helburuak lortzeko, eta beren karrera profesionalari buruzko erabakiak hartu ahal izango dituzte genero-rolei buruz aldez aurretik pentsatutako ideiarik gabe.\nAMPEAk gure bazkideen arteko topaketa eta lankidetza sustatzen du, baita beste kolektibo interesgarri batzuekin ere, gure bazkideentzako negozio-aukera berriak eta lankidetzak bultzatzeko. Gaurkotasuneko gaiei buruzko topaketak, lan-foroak eta jardunaldiak antolatzen ditugu, eta gure bazkideak gonbidatzen ditugu kanpoko eragileen enpresa-foroetara, ezagutza-trukea eta gure bazkideen lankidetza-sareen garapena errazteko.\nAMPEAn aliantza estrategikoak ditugu erakunde publiko eta pribatuekin, elkartearen helburu orokorrak betetzen laguntzen baitute eta 2021-2024 Plan Estrategikoaren helburu eta ildo estrategikoak hedatzen laguntzen baitute. FEDEP Euskadiko Enpresari eta Zuzendarien Federazioan eta BPW-ÁLAVA/ARABA Enpresari eta Profesionalen Federazioan sartuta gaude, eta ASPEGI eta AED Bizkaiarekin topaketak indartu ditugu.\nEmakumeen ekintzailetza babestea\nEmakume ekintzaileei laguntza eta laguntza eskaintzen diegu, laguntza-programetarako sarbidea erraztuz, mentoring eta komunikazio zerbitzuak eskainiz, eta ibilbide sendoko enpresariekin eta zuzendariekin lankidetza bultzatuz. Emakume ekintzaileak ikusarazten ditugu eta haur, nerabe eta emakumeengana hurbiltzen ditugu, haiek inspiratuko dituzten erreferenteak izan ditzaten eta genero-rolei buruz aldez aurretik pentsatutako ideiarik gabe ekitera anima daitezen.\nAMPEAtik enpresa-mentoring zerbitzua eskaintzen dugu ekipoen eta giza baliabideen kudeaketan, eta gai horietan espezializatutako enpresen eskutik saltzen ditugu.\nAMPEAn proiektuak garatzen ditugu arlo hauetan: ekintzailetza, enpresen lidergoa eta zuzendaritza, eta sentsibilizazioa genero-berdintasunaren arloan. Urtero, garapen-proiektuak definitzen dira eremu horietan, eta horien emaitzak, lehenik, bazkideekin partekatzen dira, eta, gero, erabakiak hartzeko eskumenak dituzten eragile publiko eta pribatuekin, politika eta ekintza estrategikoak definitu ahal izateko.


Sustatzaileak - Mintzalaguna\nElkarlanari esker garatu dira Mintzapraktika egitasmoak, ez da zalantzarik. Tokian tokiko Mintzapraktika egitasmoak herriko euskara elkarte, euskaltegi eta Udaleko ordezkariek osatzen dituzten Jarraipen Batzordeen bidez koordinatzen dira.\nMaila orokorrean, Euskara Elkarteek garatutako egitasmoen kasuan, Topaguneko Mintza Batzordean elkartzen dira herrietako dinamizatzaileak. Batzorde horretan proiektuak eta aldaerak konpartitzeaz gain, ekintza bateratuak antolatu (Mintza Eguna, esate baterako) eta etorkizuneko erronkak eta lan ildoak aztertzen dituzte.\nEra berean, Euskaltzaleen Topagunea elkarlanean ari da AEK, IKA, gainontzeko euskaltegi, zenbait Udal eta Eusko Jaurlaritzarekin, programak hedatu eta egonkortzeko.\nOrokorrean, Euskara Elkarteak eta AEK dira egitasmoen sustatzaile nagusiak, baina beste zenbait euskaltegi eta udal ere lan honetan ari dira.\nDenen artean, 7.000 mintzalagun koordinatzen dituzte astero astero. Horrez gain, Maramara enpresak MINTZANET online bidezko ekimena kudeatzen du.\nWebgune honetan Mintzapraktikari buruzko informazio orokorra eta Topaguneko kide diren euskara elkarteen berriak biltzen dira.\nGehiago jakin nahi izanez gero, AEKren AEKren praktikatu webgunean ere sar zaitezkete.


CROSSOVER jaialdia abian | Zinema | Artea eta ikus-entzunezkoa | Gipuzkoa Kultura\n> Artea eta ikus-entzunezkoa > Zinema > CROSSOVER jaialdia abian\nCROSSOVER jaialdia abian\nAstearte honetan abian jarriko da Crossover Telesail Jaialdia, telesailen gorakada ikuspegi kritiko eta ludiko batetik aztertzeko\nAldundiko Kulturako Departamentuak eta Kultur Faktorik antolatutako Jaialdia maiatzaren 29tik ekainaren 2ra bitartean ospatuko da KMn eta Tabakaleran. Jaialdian mahainguru ezberdinak antolatuko dira sorkuntza, kritika edo errealizazioaren esparruko gonbidatuekin, eta Movistar +, H.B.O. eta AXN kateetako zenbait produkzio lehen aldiz ikusi ahal izango dira.\nAntonio Merceroren omenez, asteartean La Cabina proiektatuko da, Antonio Santos Mercerok aurkeztuko duelarik.\nHitzaldi eta proiekzio guztiak doan izango dira aretoa bete arte, asteazkenean Tabakalerako mahai-ingurua izan ezik, gonbidapenarekin izango baita.\nJaialdia Donostian egingo da maiatzaren 29tik ekainaren 2ra bitartean, Koldo Mitxelena Kulturuneko ekitaldi aretoan eta CICC Tabakaleran.\nTelesailak dira azken urteotako fenomeno kultural aipagarrienetakoak, eta leku nabarmen bat hartu dute kultur esparruan. Telesailak aztertu, kritikatu edo gomendatu egiten dira, legitimazioa bilatu nahian. CROSSOVER Jaialdiak telesailen gorakada hori aztertu nahi du ikuspegi diferenteetatik; hala, era guztietako proposamenak planteatuko dira: hurbilketa kritikoa eta eztabaida, telesailen ezagutzan sakontzea, eta, nola ez, telesailekin dibertitzea.Koldo Mitxelenak bere proiektuaren oinarri egin nahi du formatu mota hau, besteak beste, publiko berria erakartzeko bere agendara.\nHorretarako, diseinatutako programazioa bi espaziotan banatuko da, batetik, Koldo Mitxelena Kulturunean telesailen mundua izango da hizpide mahai-inguruen eta eztabaidaren bidez, eta, bestetik, Tabakaleran leku bat egingo zaio alderdi ludikoari eta emanaldiari. Sorkuntza, kritika edo errealizazioaren esparruko gonbidatu garrantzitsuek hartuko dute parte, betiere kultura herrikoian gaur egun eragin gehien duen produktuetako bat ezagutzeko interesa duen ikuslego zabal bati begira. Hauek dira jaialdian parte hartuko dutenak: Quim Casas idazlea; Mar Coll zuzendaria, Barbara Goenaga aktorea, Katixa Agirre idazlea, Irati Jimenez, Rodrigo Cortés zine zuzendaria, Juan Gómez-Jurado, Arturo González-Campos, Mariano Barroso zine zuzendaria, Michel Gaztambide gidoilaria, Helena Taberna zine zuzendaria, Justin Webster, Amaia García, Gaizka Izagirre, Valentina Morillo, Marina Such, Alvaro Onieva, Mikel Sanchez, Marina Such.\nAntonio Merceroren omenez, asteartean La Cabina proiektatuko da, Antonio Santos Mercerok aurkeztuko duelarik Tabakalerako zinean gaueko 9tan.\nHoriez gain, Movistar +, HBO España eta AXN kateek estreinatuko dituzte beren azken produkzioetako batzuk. Movistar + kateak estreinatuko ditu Mariano Barrosok zuzendutako El día de mañana telesailaren lehen bi atalak; AXN kateak Bron (Zubia) telesailaren azken denboraldia estreinatuko du; eta HBO kateak Fahrenheit 451 telesaila. Telesail hau Canneko zine festibaletik eta Successionetik pasako da eta aurretik Series Mania festibala inauguratu du.\nElias Leon Siminiani zuzendari, gidoilari eta produktoreak emango duen master class bat ere eskainiko da “La realidad más oscura”ren inguruan; eta Convent Gardenen #Estabai saio bat egongo da “Iraultza edo Moda?”ren inguruan, Concepción Cascajosa, Leire Palacios eta Alberto Reyrekin.


Soldadutza unibertsala | Enbata\nAccueil / Articles / Opinion / Chroniques / Soldadutza unibertsala\n« Epuration ethnique antisémite\nRedécoupage électoral »\nAzken berrogei eta hamar urteetan zehar, jende batzuetarik, gaizki ikusia izaten zen derrigorrezko soldadutza Frantziako Estatuan, baita Europako lurralde askotan ere. Joan den mendearen hasierako nazionalismoek eratu zuten mentalitate militarista hertsi bat eta Frantziako gerla kolonialek eta 1968 urteko iraultzak « fama ona » kendu zioten urratsez urrats. Euskal Herriaren Hegoaldean ere, kontzientzia objektoreen mugimendua nahiko azkarra izan da. Horretaz oharturik haren denbora urterik urte murriztu dute Frantziako agintariek eta 1997-garren urtean azkenik betirako (?) kendu, soldadu profesionalei lekua utzirik.\nSoldadutza berri horren helburua da Frantziako Estatu nazioaren erakundea gazteei irakastea. Afera hori eskolarena dela pentsatzen dut. Ez nuke iraganaldikerietan ibili nahi, baina bigarren mundu gerla ondoko hamar urteetan sortutakook oroitzen gara eskolan irakasten ziguten « Instruction Civique » delakoaz; bizi ginen Estatuaren gainean eta horren kudeatzen duten erakundeei buruz informazio oinarrizko aski hartzen genituen. Analfabetismoaren kasua bezalaxe, gai hori eskolaren egitarauetan ezarri behar da soldadutza (sasi) unibertsal baten zuzendaritzapean ezarri ordez.\nJalgipen gisaz, Frantziako ideologi jakobinoaren beste aurpegi bat dakusat erreforma honetan. Lehenik gazteek euren sortherritik urrun egin beharko dute soldadutza hau. Bigarrenik « Estatu nazioaren kontzientzia » gogoratu nahi zaie; ideologi erdiratzaile bat alegia. Horren aurka egiteko seigarren urtetik hamaseigarren urte arte arestian esan bezala irakaskuntza konpontzeaz gainera, herrialdeko ezagutza transmititu behar da, era guztietako eskoletan, imersio eskoletan, eskola elebidunetan, nahiz eskola elebakarretan. Dauden erakundeez jakiteak eta testuinguru etnolinguistikoaz jakitun izateak benetako herritar hobeak egiten dituzte.


Agerraldi kopurua 288\nTestu-ereduak C2 Idazmena: Nietzscheren filosofiari buruzko azalpen-testua\nEkintza komunikatiboa: Esparru akademikoan, ikasleentzat, azalpen-testu konplexuak argi idaztea.\nTestu-ereduak C1 Idazmena: Zinemaldia: Olaziregi jaunari eskaera\nSortua: 13 uztaila 2016\nEkintza komunikatiboa: Gai bati buruzko proposamenak eta eskariak egitea Zuzendariari gutunak sailean, besteak ohartaraziz eta erantzuna ematera bultzatzeko asmoz.\nSortua: 22 iraila 1983\nTestu-ereduak A2 Entzumena: Etxe bat alokatu nahi dut\nSortua: 7 uztaila 2016\nEkintza komunikatiboa: Etxe bat alokatzeko xedez, ideia garrantzitsuenak ulertzea lagun edo ezagun batekin izandako elkarrizketa batean.\nTestu-ereduak A2 Idazmena: Oporrak erabakitzen\nEkintza komunikatiboa: Lagunei, mezu bidez, oporren inguruko proposamen baten aurrean desadostasuna adieraztea; baita beste proposamen bat egitea ere.\nTestu-ereduak B1 Mintzamena: Oxfam erakundearen txostena\nSortua: 28 iraila 2016\nEkintza komunikatiboa: Lagunartean, jarrera adierazteko eta konbentzitzeko asmoz, arazo baten gaineko iritzia ematea.\nTestu-ereduak B2 Irakurmena: Zaborra biltzeko eredu berria\nEkintza komunikatiboa: Administrazioko jakinarazpen bat ulertzea.\nUnitate didaktiko bat planifikatzea\nSortua: 3 martxoa 2020\nNeus Sans eta Pablo Garrido izan dira L de Lenguaren 133 podcasteko gonbidatuak; unitate didaktikoaren planifikazioa izan dute hizketagai.


Bilaketaren emaitzak - "Landa inguruneko gorputz eta kirol ekintzen gidaritza (Heziketa zikloa). Erdi maila"\nErakusten 1 - 20 emaitzak -- 27 bilaketa honetara '"Landa inguruneko gorputz eta kirol ekintzen gidaritza (Heziketa zikloa). Erdi maila"' Joan edukira\n: "Landa inguruneko gorputz eta kirol ekintzen gidaritza (Heziketa zikloa). Erdi maila"\n"Landa inguruneko gorputz eta kirol ekintzen gidaritza Heziketa zikloa . Erdi maila" » "Landa inguruneko gorputz eta kirol ekintzak gidaritza Heziketa zikloa . Erdi maila", "Landa inguruko gorputz eta kirol ekintzen gidaritza Heziketa zikloa . Erdi maila", "Landa ingurunea gorputz eta kirol ekintzen gidaritza Heziketa zikloa . Erdi maila", "Landa ingurune gorputz eta kirol ekintzen gidaritza Heziketa zikloa . Erdi maila"\nErakusten 1 - 20 emaitzak -- 27 bilaketa honetara '"Landa inguruneko gorputz eta kirol ekintzen gidaritza (Heziketa zikloa). Erdi maila"', Bilaketaren denbora: 0,16s\n27 Gorputz eta kirol ekintzak (Lanbide Arloa) 27 Landa inguruneko gorputz eta kirol ekintzen gidaritza (Heziketa zikloa). Erdi maila 26 Lanbide Heziketa 11 Gorputz eta kirol-ekintzen animazioa (Heziketa zikloa). Goi maila 10 Oinarri biologikoak,osasuna eta lehen sorospenak (Modulua) 9 Futbola Gehiago ... 7 Material orokorra (Modulua) 7 Taldeko Gorputz Eta Kirol Ekintzak (Modulua) 6 Gizarte eta kultur zerbitzuak (Lanbide Arloa) 6 Mendekotasun-egoeran dauden pertsonentzako arreta (Heziketa Zikloa). Erdi maila 6 Osasun arreta (Modulua) 5 Gorputz eta kirol ekintzen sustapena (Heziketa Zikloa). Goi maila 5 Oinarri Biologikoak eta Egokitzapen Fisikoaren Oinarriak (Modulua) 5 Osasungintza (Lanbide Arloa) 5 Taldeak bizikletaz eramatea (modulua) 4 Dietetika (Heziketa zikloa). Goi maila 4 Elikadura orekatua (Modulua) 4 Etxez Etxeko Laguntza (Modulua) 4 Gastronomia eta nutrizioa (Modulua) 4 Ostalaritza eta Turismoa (Lanbide Arloa) 4 Sukalde zuzendaritza (Heziketa zikloa). Goi maila 3 Landa-inguruneko ibilaldiak,egonaldiak eta segurtasuna (Modulua) 2 Ezintasuna dituzten pertsonentzako jarduera fisikoak (Modulua) 2 Haur hezkuntza (Heziketa zikloa). Goi maila 2 Lehen laguntzak eta uretako sorospena (Modulua) 1 Animazio soziokulturala eta turistikoa (Heziketa Zikloa). Goi maila 1 Atletismoa 1 Hasierako osasun-laguntza larrialdi egoeretan (Modulua) 1 Haurraren autonomia pertsonala eta osasuna (Modulua) 1 Kirol-entrenamendua Guztiak ikusi ... gutxiago ...\n23 Liburua 4 Baliabide elektronikoa\n5 Aleman, Jon 5 Landa, Asier 5 Mateos, Ainhoa 4 D´Elikatuz. Elikadura eta Gastronomia zentroa 3 Elhuyar Hizkuntza Zerbitzuak 2 Altube, Kepa Gehiago ... 2 Debarroko Euskara eta Kirol Zerbitzuak 2 Gaztañaga, Enrike 2 Zuazola-Larraña BHI 1 Aramaio, Mikel 1 Arietaleanizbeaskoa, Maite 1 Bourrel, Christian 1 Delgado Fernández, A. 1 Ealo Garcés, Marina 1 Elosegi, Amaia 1 Eskibel, Jose Ramon 1 Espinosa Rabanal, Almudena 1 Eusport 1 Gallastegi, Damaso 1 Garzón Castillo, M.J. 1 Gomez de Segura, Mikel 1 Gutiérrez, Saínz, A. 1 Irazusta Etxeberria, Lizar 1 Iñurrategi Irizar, Nagore 1 Lertxundi, Koikili 1 Lete itzulpenak 1 Lizarazu Casamayor, Edurne 1 López de Sosoaga, Alfredo 1 Nafarroako Gobernua . Hezkuntza, Kultura eta Kirol Departamentua 1 Oiartzabal Errasti, Ina Guztiak ikusi ... gutxiago ...\n26 Curriculumeko baliabideak 11 Monografiak 2 EIMAk onetsitako materialak 1 Hiztegiak, Entziklopediak eta Atlasak 1 IRALEren materialak


Hilabete luzatu da uda Australian — Gaztezulo\nHilabete luzatu da uda Australian\nHilabete luzatu da uda Australian Klima Aldaketak eta tenperaturaren igoerak urtaroen iraupena aldatu du herrialdean. https://www.gaztezulo.eus/albisteak/hilabete-luzatu-da-uda-australian https://www.gaztezulo.eus/albisteak/hilabete-luzatu-da-uda-australian/@@download/image/maxresdefault.jpg\nKlima Aldaketak eta tenperaturaren igoerak urtaroen iraupena aldatu du herrialdean.\nUrtaroen eraldaketa mundu osoan gertatzen ari den fenonmenoa da; neguak geroz eta leunagoak dira, eta aldiz, udak geroz eta berotsuagoak eta luzeagoak. Australiak bizi du eraldaketa honen eragin nabarmenena, eta adituek diotenez, hemendik aurrera udak hilabete bat gehiago iraungo du herrialdean.\nUda luzatzearekin batera, bero handiko egun gehiago jasango dituzte Australiako Institutuak egindako ikerketaren arabera. Bertan jaso dutenez, 1998 eta 2018 urte bitartean udako tenperatura altuak XX. mendeko bataz-bestekoa baino 31 egun gehiago iraun zuten, eta negukoek aldiz 23 egun gutxiago. Beste modu batera esanda; neguak hilabeteko iraupena galdu du, eta udak irabazi.\nBaina ez hori bakarrik; ikerlariek diotenez, joera honek gora egingo du. Hain zuzen, 2014 eta 2018 urte bitartean Australiako udaldiek neguen bikoitza iraun dute; horrek esan nahi du udak oraindik ere luzeagoak izango direla, eta neguak pixkanaka desagertzen joango direla. Urtaroen desagerpenak honako galdera dakar; zer eragin izango ote du ingurugiroan?


:: Tipologikoa ::\nLinguistika historikoak erabiliriko ikerketa metodoek balio izan ez dutenez euskara bereizi eta talde edo familia baten sailkatzeko, ikasketa historikoak eta genetikoak alboratuak izan dira. Bestalde, gaur egun, saio interesgarrienak tipologia linguistikoaren metodologiatik abiatzen dira, hau da, hizkuntza naturalak eraikuntza gramatikazkoaren ezaugarri propioak kontutan izanik sailkatzera.\nMetodo honek talde osoaren kidetasun edo berdintasun adierazgarrienak hartzen ditu kontutan, hizkuntz unibertsalak, hizkuntzen eraikuntz mekanismoak eta auzoaren eraginez sor daitezken egitura paraleloak. Izan ere, euskarak, hizkuntza erromanikoa ez delarik ere, inguruko erromantzeekin hain luzaro elkar hukitzen izan ondoren, baditu bere egungo sisteman zenbait hizkuntz ezaugarri erromantzeen interferentzien ondorioz; alderantziz ere, hizkuntza erromaniko horiek izan dituzte euskarari zor zaizkion zenbait bilakaera.\nIkasketa hauek oraindik hazten daude eta ez dago erabateko ondoriorik aintzintzerik euskara zein hizkuntz taldetan koka daitekeen jakiteko. Halaber, ukitzeari dagozkion eraginen ikasketak ere birbegiratzen ari dira, orainokoak lan partzialak baitira eta, nolanahi ere, lan osoagoak eta taldeko hizkuntz sistema denak aztertzen dituztenak dira ezinbesteko.


Aurtengo udarako aisialdi-programen eskaintza - etakitto.eus\nAurtengo udarako aisialdi-programen eskaintza\nIkasturtea amaitu eta udako oporrak iristearekin batera, Eibarko ume askok eta askok aisialdi-programetan eman ohi dute izena. Aurten, inoiz baino gehiago merezi dute gaztetxoenek euren artean disfrutatzeko jarduerak egitea, urte osoan zehar izan ez duten askatasuna berreskuratzeko, batik bat.\nDuela urte batzuk ez bezala, gaur egun asko dira Eibarko umeek uda sasoian dituzten aisialdirako aukerak; batetik, gero eta gehiago direlako azken urte hauetan sortu diren eskaintza berriak, eta, bestetik, duela urte asko sortutakoek bizirik dirautelako.\nEtxeko gaztetxoenak egunean zehar ohikoa ez den beste ingurune batean egoteak hainbat abantaila ditu oinarrizko gizarte-trebetasunak garatzeko orduan. Batetik, autonomoagoak izaten eta erabakiak euren kabuz hartzen ikasten dute; bestetik, umeek beren emozioak kudeatzeko eta kontrolatzeko trebetasunak lantzen dituzte, adimen emozionala indartuz; gainera, talde-lana garatzen dute, taldekideekiko harremanak egokituz; horrez gain, aldaketetara eta muga berrietara ohitzen ikasten dute; ahaztu gabe txikiek beste pertsona batzuekiko bizikidetza-tolerantzia eta errespetua bezalako balioak bereganatzen dituztela.\nErreportaje honetan sei izan dira Eibarko eskaintzaren berri eman duten elkarte, talde edota enpresak.\nBatetik, Astixako Udal Udalekua, zeinak 30 urte daramatzan ume eta nerabeei zuzendutako programak eta ekintzak kudeatzen Eibarko Udalaren eskutik. Hiru dituzte; batetik, “Uda jolasean” (5 urte) eta “Oporrak afariketan” (LH1-6); bestetik, “Umeak Firin Faran” (5 urte) eta “Firin Faran” (LH1-6); eta, azkenik, “Gaztetan Udan” (DBH). Lehendabiziko aurre izen-ematea online egin behar da maiatzaren 3tik 11ra bitartean eibar.eus helbidean. Aurreikusitako plaza kopurua gaindituz gero zozketa egingo da maiatzaren 17an arratsaldeko 19:00etan udaletxeko pleno aretoan. Plaza ziurtatuta dutenek behin betiko matrikula (aurrez aurrekoa) egin beharko dute ekainaren 7tik 11ra bitartean Indianokua Gaztelekuan.\nBestetik, udako, Aste Santuko zein Gabonetako oporretan 2 urteko gelatik hasita eta LHko 6.mailara arteko ikasleei bideratutako ekintzak antolatzen ditu Mitxeleta elkarteak. Ekainaren 28tik uztailaren 30era bitartean astelehenetik ostiralera goizeko zerbitzua martxan dute, 09:00etatik 13:00era. Horrez gain, goizeko zaintza-zerbitzua ere badute, 07:30ean hasi eta 09:00ak artekoa. Aurten, estreinakoz, arratsaldez 16:00etatik 18:00etara ere ekintzak antolatuko dituzte, betiere plaza-kopurua betetzen bada. Izen-ematea euren blogaren bitartez egin behar da (aisiamitxeleta.blogspot.com).\nHorrez gain, aurten lehen aldiz abian jarriko den zerbitzu berritzailea sortu du KAXA elkarteak, helburu duena hainbat jarduera eta jokuren bitartez mugimendua eta sormena lantzea, Haur Hezkuntzatik hasi eta Lehen hezkuntzako 6.mailara bitarteko gazteekin. Bi txanda antolatu dituzte, bata ekainaren 28tik uztailaren 9ra, eta, bestea, uztailaren 12tik 23ra. Horrez gain, zaintza-zerbitzua ere badute, goizeko 07:30eatik 09:00etara bitartean. Parte hartu nahi duenak 689 116 104 zenbakira deitu behar du tokia dagoela ziurtatzeko, eta bertan emango dizkiote matrikula egiteko jarraibideak.\nAipatutako aukerez gain, aisialdia eta hizkuntzak uztartu eta modu erakargarrian jolasten ikasteko Summer Camp programa abiatu dute urteroko legez Zorionak Ludotekak eta Nekane Pastor akademiak elkarlanean. Udaleku elebiduna da, zeinetan ingelesa eta euskara lantzen dituzten jolas, zenbait jarduera eta ekintzaren bidez. Astero aldatzen den tematika edo gaiak hartzen dituzte oinarri: around the world, summer film festival, technology experience, outdoor activities… Goizeko 09:00etatik 13:30era bitartean egingo dute aipatutako programa.\nEra berean, sormena abiapuntu izango dituen zenbait jarduera antolatzen ditu Adarabarrek 4 eta 8 urte bitarteko umeentzat. Haien helburua umeek gorputza eta burua lantzea da: mundua ikuspuntu desberdinetatik ikusi, galderak planteatu eta erantzunak zalantzan jarri bakoitzak bere ondorioak atera ditzan, adierazpen batzuk emanda libreki sortu, norbere eta inguruaren arteko erlazioak aztertu, denen artean espazioak eraldatu eta bizi, prozesu desberdinen ondorioz elementuak nola transformatzen diren ikasi, mugitu eta buruz bera jarri, improbisatu, jolastu eta esperimentatu ! Udalekuak 09:30etik 13:30era egingo dira, ondoren jangela zerbitzua eskeintzen diete beharra dutenei, eta arratsaldetan, surf eta skate ikastaroak egiteko aukera ere badago. Erreserba idatziz egin daiteke, emailez edo WhatsApp bitartez, epea maiatzaren 7an zabaltzen da eta ekainaren 7an itxi.\nAzkenik, txikienek euren oporraldiaz beste modu batera gozatzeko aukera ematen du SD Eibar Fundazioak zazpigarren urtez abiatuko duen campusean. Balioetan heztea, futbola, dibertsioa eta ingelesa uztartzen ditu Udako Kanpusak 2009 eta 2012.urteen artean jaiotako gazteekin. Goizeko 09:00etan hasi eta eguerdiko 14:00etan amaituko dira entrenamenduak eta kide guztiei banatuko zaie oinarrizko ekipamentu teknikoa.\nEibarko eskaintza guzti-guztiek prebentzio-eta higiene-neurri orokorrak zainduko dituzte, parte-hartzaile guztiei segurtasun osoa bermatzeko asmoz. Honako neurri hauek dira, besteak beste, gaztetxoekin hartuko direnak: 37º baino gehiagoko sukarra edo beste edozein sintoma duen umea ez da udalekura joango; 6 urtetik gorako umeek derrigorrez jarriko dute musukoa; ahal den heinean, kideen arteko distantziak gordeko dira eta partekatutako materiala desinfektatu eta garbitu egingo da une oro. Horrez gain, haurren batek positibo ematen badu, Osakidetzari jakinaraziko zaio eta agindutako neurriak hartuko dira, unean unekoak.\nNahiz eta aurkeztutako programa bakoitzak nork bere egutegi eta egitarau izan, oinarrian denek dute xede bera, zalantzarik gabe: etxeko txikienek udaz gozatzea eta, nola ez, gauza berriak ikastea ondo pasatuz. Esandakoak esanda, programa bakoitza zehatzago ezagutzeko haiekin harremanetan jartzea besterik ez dago, esku zabalik hartuko dituzte-eta begirale guztiek gurasoen zalantzak eta kezkak. Tarifak, txandak, adin-tarteak, datak… eta bestelako informazioa bakoitzaren sare sozial eta webgunean topatu daiteke.\n« Hiru positibo berri atzeman dituzte Eibarren, sei eskualdean Gaur arratsaldean zabalduko dute Miguel Delibes idazlea gure herriarekin lotzen duen erakusketa Museoan »


Itsasargia, Antzinarotik bide-erakusle - Zientzia Kaiera\nItsasargiak, Antzinarotik, segurtasuna eman dio nabigatzaileari, lehorrera iristeko bidea erakutsi dio. Egun, teknologia berriak egonagatik, beren eginkizuna betetzen jarraitzen dute eta horietako asko ondare balio handiko osagaiak dira. UPV/EHUko Arkitektura Goi Eskola Teknikoko Santiago Sanchez Beitia irakaslearen ustez, “jarduneko itsasargi batek soilik du balioa Industria Ondarearen osagai gisa. Printzipioz, berdin dio jarduneko itsasargiak azken belaunaldiko teknologia ala XIX. edo XX. mendetako teknologia erabiltzen duen. Jardunean egotea, bere zioa den eginkizuna betetzen jarraitzea da gakoa. Bere erabilerarengatik edo erabilgarritasunarengatik soilik izango da baloratua eta kontserbatua”.\nIrudia:UPV/EHUko ikerketa talde batek egindako lanaren arabera, arkitekturaren, teknologiaren eta gizartearen ikuspegitik ondare balioren bat duten 130 itsasargi daude Espainiako kostaldetan, jardunean dauden 191 itsasargien artean.\nOndokoak dira itsasargi baten osagaiak: lanparak, leiarrak edo ispiluak, biratzeko eta distiratzeko makineria, eraikuntzak, dorreak eta etxebizitzak. Ur-tanga bat darama ere beti, bai eta biltegi gisa erabiltzen diren eraikuntza isolatu txikiak ere. “Bere kokapen inguruaren eta tokiko gizartearen memorian txertatuta dagoen multzo bat da, bertako ekonomiaren mantentzeari lagundu baitio. Ondorioz, Industria Ondarea zehazten duten kontzeptu guztiak betetzen ditu. Halere, Industria Ondare gisa hartzen ditugun beste osagai batzuengandik bereizten da, bere azalpena egin ahal izateko osagai teknologikoak, eraikuntza osagaiak eta gizartean izan duten eragina aintzat hartu beharra baitago, guzti hori jardunean eta errendimendu handienean. Lehenak XIX. mendeko hasieran egondako teknologia aurrerapenen ondorio dira eta indarrean diraute egun. Bigarrenak, askotan, egiazko arrandiak dira beren ausardiarengatik; itsasargia hartzen duen orubea, sarritan, egun ere eraikuntza zailtasun itzelak agertzen dituzten inguruetan kokatua dago. Ohikoa da mendi-hegalean, itsas mailatik 100 metrora dauden eta sarbide malkartsua duten itsasargiak aurkitzea.\nItsasargiak berebiziko eragina izan du Espainiako garapen ekonomikoan. Askotan, tokiko talde ezberdinek eskatuta eraikitzen ziren, portu bat, salgaiak trukatzeko leku bat seinaleztatu beharra zegoelako edo orografiaren gorabehera bat seinaleztatzeko nabigazioa errazteko xedearekin; honela, inguruko produktuen edo lehengaien -meatzaritza bereziki- esportazioa sustatzen zuten. Bestetan Europako herrialdeak ziren, Frantzia eta Ingalaterra bereziki, itsasargiak eraikitzea eskatzen zutenak, beren merkantzia ontziak Espainiako kostaldetan zehar egiten zituzten bidaietan babestu ahal izateko. Espainiako portuek eta nabigazioak herrialdearen ekonomian urtetan zehar izan duten eragina kuantifikatzea ahalbidetzen duten datu ekonomikoak daude eskuragarri”, azaldu du UPV/EHUko Arkitektura Goi Eskola Teknikoko Santiago Sanchez Beitia irakasleak.\nLehen itsasargien plana XIX. mendeko erdialdera egin zen, iragan mendeko amaieran Erresuma Batuan hasitako ‘Industria Iraultzaren’ iritsierarekin bat. “Garai hartako aurrerapen teknologikoek lehen makinen eraikuntza ahalbidetu zuten eta hauek bilakaera azkarra bizi izan zuten, beren ezaugarriak asko hobetuz. Itsasargiek teknologia berria barneratu eta itsasargi asko eraiki ziren. XIX. mendeko erdialdea baino lehen, portuak eta orografiaren gorabeherak seinaleztatzeko erabiltzen ziren dorreak aipatzen zituzten historia tratatuek. Dorre horiek suaz eta lanpara landu gabeez baliatzen ziren beren seinalea bidaltzeko. Nabigatzaileek eta kostaldeko herriek zuten behar hori industria iraultzaren hazkunde ekonomikoaren ondorioz biderkatua izan zen. Itsasargiaren beste ‘balio’ batekin egin dugu topo, horrenbestez: ekonomiaren garapenari eta, ondorioz, gizartearen ongizateari eman zion bultzada”, jarraitu du Sanchez Beitia irakasleak.\nItsasargi batek, baina, sistema osoa martxan jarriko zuen langile baten beharra zuen. “Aipatua, itsasargiaren osagai ordezkaezina zen. Bere lanpostuarekin zuen lotura erabatekoa zen, bertan bizi baitzen, inguruan gertatutako guztia pairatuz. Hondoratze, ekaitz handiak eta antzekoak azaltzerakoan farozainek jokatu zuten papera nabarmentzen duten idatzi asko daude. Foruzainak eta dorrezainak unitate bat osatzen zuten, zentzugabea zen bata bestea gabe. Itsasargien automatizazioaren ondorioz, ogibide hau desagertzeko zorian dago. Itsasargien historian zehar eta egun arte izan duten bilakaeran izan duten funtsezko paperaren oroitzapena, halere, betirako kontserbatuko da. Dorrezainaren, farozainaren edo seinale teknikariaren eginkizunetako bat zen, besteak beste, hiru ‘liburu’ ezberdin betetzea egunez egun: Zerbitzu Liburua, Komunikazio Liburua eta Agindu Liburua. Horietan, ondokoak idazten ziren eskuz: zerbitzuaren eguneroko gertakizunak, goi-mailako agintariekin partekatutako komunikazioen laburpen bat, itsasargian egindako ordezkapenak edo konponketak, bai eta eguraldiaren parte labur bat ere. Idatzizko dokumentu horiek arkitekturaren, teknologiaren eta gizartearen ikuspegitik duen balioari gehitzen zaion Balio Dokumentala osatzen dute”.\nSantiago Sanchez Beitiak zuzentzen duen ikerketa taldeak ‘Ondare Balioa duten Espainiako Itsasargien Katalogoa’ osatu du. Hezkuntza, Kultura eta Kirol Ministerioak Kulturako Estatu Idazkaritzaren mende dagoen Espainiako Kultura Ondarearen Institutuaren bitartez 2016an finantzatu duen lan honetan gai guzti horiek zehazten saiatu dira itsasargi bakoitzari dagokionean, eta fitxa bana osatu dute ondare balioa duen 130 itsasargi bakoitzerako. “Sustapen Ministerioko Estatuko Portuak erakundearen laguntza izan dugu gure lana egiteko. Arkitekturari dagokionean konposizio tipologia gutxi aurkitu ditugu eta XIX. mendeko erdialdera garaturiko hasierako teknologia hori gure kostaldetako itsasargi askotan oraindik erabiltzen dela ikusi ahal izan dugu. Sortu dugun dokumentu fondoa mantendu beharko litzatekeen ondare bat kontserbatzeko eta zaharberritzeko programa bat garatzeko oinarria izan liteke”, gaineratu du amaitzeko.\nUPV/EHUko komunikazio bulegoa: Itsasargi batek jardunean egonda soilik du ondare balioa.\nArgitalpen-data: 2017/01/30 · Atala: Dibulgazioa, EHUko ikerketa


Nafarroa arraroa | Enbata\nHarrera / Artikuluak / Iritzia / Ikus Puntuak / Nafarroa arraroa\n« La Corse respectée\nCombattre le chômage par la transition climatique »\nAndde Sainte-Marie(E)K EGINA | Argitaratua: 2015/05/02\nMilaka lagun atera ziren 2014eko abenduaren 13an Iruñeko kaleetara aldaketa soziala galdegitera.\nUdal eta foru hauteskundeak ospatuko dira maiatzaren 24-an EAE-n eta Nafarroan. Begi guziak Nafarroara so daude, ea aldaketa etorriko den UPN-n agintaldi eskandalagarriari bukaera emaiteko. Hona nola aitzin ikusten dituztan 24-eko Nafarroako gobernu hauteskundeak.\nAinitzetan aipu da debate politikoan hitz hutsalak edo errepikakorrak erabiltzen direla nolanahika, kasik ohartu gabe ere. Berdintsu gertatzen da internet, sare sozial edo Twitteren garaian ere.\nDebate (pre) elektoral horren adibiderik hurbilena Nafarroan kokatzen da azken aste eta hilabeteetan eta iraunen du bederen maiatza undarra arte.\nNafarroako parlamentu berria osatu gogo duten alderdi politiko guziek beren kanpainaren hitz gako gisa hartu dute “aldaketa” hitza.\nUPNren kudeaketa desastregarria azken 20 urteetan bururatzen ari den legegintzaldi delirante batean oinarritua, elkargo foralak ezin izan du aintzinkondu iraunkorrik bozkatu ere egin. Desastre horren ondorioetarik batzu ikusten dira CAN bankua edo Osasuna futbol taldearen egoera ilunak sakonki ikertuz korrupzio arloan. Ondorioz beraz hauteskunde kanpainan alderdi politiko guziek kambio edo aldaketa hitza talisman gisa hartua dute.\nGuziek erraitearekin baita UPNk ere. Alabainan hunek ere aldaketa praktikan eman du, behintzat parlamenturako bere zerrendaburua aldatuz. Hiri nagusian haatik Maya gaurko auzapezak tiratuko du berriz ere nabarristen zerrenda. PSNk ere bere hautagai nagusiak aldatu ditu, eta alabainan Podemos berriak ere aldaketaren ikur gisa agertu nahi du. Funtsean egiazko aldaketa bat eskatzen dute ere Geroa Bai, EH Bildu eta Ezkerrak panorama politikoaren beste puntan. Alderdi politiko bakotxa konbentzitua da soilik oinarritzen duela egiazko aldaketaren epizentroa… Betiko leloak, betiko politikan eta betiko hauteskunde kanpaina batean !\nOpzio politiko berriaren desafioa\nBadirudi Nafarroan, aldi huntan, aldaketa famatu hori soilik bi moldetan gauzatuko dela. Bi eszenario posible bakarrik ikus daitezkeela, gero hurbilean, maiatzeko hauteskundeen ondotik. Lehen posibilitate erreala aldaketa “frentista”-rena litaike, zointan gauregun arte indar nagusienetarik izan diren batzuk, gosta dena gosta, poderea atxikitzerat helduko diren. Eskuin gogor bati alienaturik eta ezaugarri espainolez beztiturik beren uste nabarrista, indar hauek orain arte bide egin dute beraiekin bat egiten zuten guziak arrunt baztertuz politikoki eta kulturalki, kasik segregazio sistema bat oinarri gisa emanez.\nBeste posibilitate politiko egiazkoak ezkerra bere osotasun eta konplexitatean oinarri gisa har lezake. Posibilitate hunek bere ezaugarria nafar euskaldungoan dauka gehien bat, batzuentzat nafar euskal abertzaletasunerat heltzen delarik. Justizia politiko eta soziala aldarrikatzen du esparru zabal hunek, politika ikusteko eta egiteko molde berri bat nahi duelarik ere esperimentatu lurralde osoan.\nEspektro politiko zabal bezain konplexu hunek aldaketa integratzailea izan nahi du. Alabainan gehiengoa lortuz gero, protagonista berriek osa lezakete eta agian eragile politiko eta sozial berrien aktibazioa lortzea luke helburutzat, gisa hortan pluraltasun gehiago segurtatuz eguneroko arlo ainitzetan. Opzio politiko berri hunen desafioa halere ez da batere errexa, ez baitu frentismo bati erantzun beharko bestelako frente politiko baten bitartez. Gauza ez litaike ordezkatzea frente eskuindar espanolista bat ezkerreko frente nafar euskaldun baten medioz. Irabaztekotan opzio berriak abilki jokatu beharko du, ohartu gabean edo gauregungo UPNren alderantzizko politika frentista berri bat aplikatu gabe. Dosia neurtuez eraman beharko du bere barkuaren abiadura uhainez uhain, esklusio eta sektarismo arkaikoak politika integratzaile demokratiko eta errespetuzkoagoak bultzatuz.\nAzken sondeo elektoralek diote\nNafarroako parlamentu berria\nosa lezaketela bost eta zortzi arteko alderdi politikoek.\nNehork ez du dudatzen gehiengo berri bat,\nedozein izanikan ere,\nakordio eta paktu politiko zabalen artekoa izanen dela.\nPaktu politiko zabalen garaia\nEpe luzerako parioa litaike Nafarroa berri bat martxan emaitea, bazterketarik gabekoa, zointan eragile sozial eta politiko guziek beren kokapena eta jokabidea segurta lezaketen.\nParioa litaike aldaketa politikoa ez bilakatzea batzuentzat tragedia edo ezin jasanezko lur ikara. Aldaketa, joko demokratikoaren lorpen normalizatu bat izan behar litaike soilik. Araudi horiek errespetatuak izanen direlako segurtamenarekin, agian aldi huntan nafar herritargoaren gehiengoa aldaketa aktibatzeko gai izanen da.\nBeti ere, azken sondeo elektoralek diote Nafarroako parlamentu berria osa lezaketela bost eta zortzi arteko alderdi politikoek. Nehork ez du dudatzen gehiengo berri bat, edozein izanikan ere, akordio eta paktu politiko zabalen artekoa izanen dela.\nBaditaike gaurko oposizioaren zubilan bilakatzea Geroa Bairen zerrendaburu den Uxue Barkos. 2011ko Espainiako legebiltzarreko hauteskundeetako emaitza baliosaren haritik Barkos izan daiteke aldaketa desiragarri eta egingarri baten protagonista nagusienetako bat, Geroa Bairen emaitzen arabera noski. Bigarren edo hirugarren indar ateratuz Uxue Barkosek baluke kapazitate haundia interlokuzioa bermatzeko funtsezko aldaketa bat gauzatzeko pragmatikoki bezain molde ausartan. Bere pertsonalitateak eta finkatzen jakingo duen hauteskunde emaitzek ahalbidetuko dute bere integratzaile ahalmena. Geroa Bai eta Uxue Barkosek duten akordioetarako nahikeria eta ahalmen horien heinerat helduko ote dira EH Bildu eta bere zerrendaburu den Adolfo Araiz, emaitza onak lortuta gero? Aldaketarako gako bat da aukera hau ere, baiezkoaz erantzun ta gero. Maiatzeko emaitzek eta aldaketa baten aldeko diren indar politikoen akordiorako kudeaketa kapazitateak dute azken finean azken hitza.


Photo by: Angela Chung – Ondoren, eraikin kaltetutako A 2010 Maule-en M8.8, Txileko.\nLurrikaren segida bat, magnitude handiena lurrikaran deritzo mainshock; ezer ez da aurretik ondoren, it foreshock eta ezer aftershock da.\nQuake-Catcher Sarea Rapid Aftershock mobilizatzeko Programa (Arrapala) helburua oso azkar zabaldu sentsore sismikoak edozein metropoli-eskualdea, mundu hit handiak lurrikara batek nola ulertu, denean, eta non gertatuko aftershocs. QCN RAMP kostu baxuko sentsoreak eta sare trinko sismikoak azkar instalatzeko banatzen informatika teknikak eskaintzen. Sare hau erabili daiteke azkar identifikatzeko eta informazio erabilgarria lurrikara erantzun helburua aftershocks lokalizatu.\nEgunetan, weeks, eta, are gehiago hilabete, Lurrikararen aftershocks dagoeneko kaltetuta eraikin eta estresa dagoeneko utilitateak eta larrialdi-erantzun sistemak iragazi Rattle daiteke. QCN en RAMP lurrean sentsore lortu berehala lurrikara handi bat, ondoren sistema azkar eta eraginkorra eskaintzen aftershock sekuentzia ondorengo hobeto monitorizatu.\nQCN ezarri du alde batera 200 USB azelerometroak edozein Interneten konektatutako ordenagailu eta errele pertinent lurrikara informazio konekta daitezke segundotan. QCN mundu osoko boluntarioek izenak biltzen USB sentsore ostalari nagusietako bat lurrikara ondoren. UPS sentsore hauek emango RAMP parte-hartzaile esanguratsu bat lurrikara ondoren. Boluntariotza orain, laguntzeko QCN arintzea USB azelerometroak banaketa dezakezu lurrikara baten gertatzen badira behar.\nRAMP behar boluntarioek bi mota:\nGeneral Boluntarioak: Oro har, boluntario sentsore bat QCN da beren internet-konektatutako ordenagailu eta QCN software instalatu handi bat lurrikara ondoren.\nEskualdeko Boluntarioak koordinatzailea: Koordinatzeko ahalegin oro har, boluntarioek beren eskualdean eskualdeko boluntario koordinatzaileak lagundu egingo lukete. Borondatezko koordinatzaile erantzukizunak izango dira:\nUSB azelerometroak jasotzeko eta banatzeko, oro har, boluntarioek beren eskualdean.\nOsagarriak boluntario identifikatzea eskualdean QCN sentsore ostalariarekin.\nBoluntarioak, oro har, galderak erantzuteko eta arazoak konpon potentzial Komunikatu.\nQCN ahal izateko, lurrikara joera metropoli eremu ostalarien additionalsensor koordinatzeko to epizentroa gertu ikerketa erakundeen bazkide. Sentsore potentzial ostalarien eta koordinatzaileak datu-base bat aurrez-konpilazioaren arabera, QCN preziatuak denbora aurrezteko sentsoreak entregatu behar dira gehien.\nQ: Nola lagundu ahal izango dut?\nA: Quake-Catcher Network PUZaren denbora boluntarioak dezakezu zure mahaigainean free sentsore bat eskatzeko, formulario honetan beherago. Quake-Catcher Network USB sentsore to mahaigain konektatzeko eta, CPU ehuneko txiki bat erabiliz eraikitako sare sismiko bat da. (1-5%) Beheko dardara grabatzeko.\nQ: Erabilgarria da nire ordenagailuan?\nA: Zure ordenagailua RAMP sarearen parte hartu badu ere:\nBoterea eta interneteko duzu\n, Nagusia lurrikara edo aftershocks sentitzen duzu\nZure ordenagailua erabili gabe USB ataka ditu\nQ: Nire ordenagailua ez da erabilgarria kokaleku?\nA: Lurrikara joera eskualde batean bazaude orduan, ziurrenik zara kokapen erabilgarria!\nThe QCN RAMP programa erabat borondatezkoa da.. QCN RAMP boluntarioen ekintzak erantzukizuna ez du. QCN bultzatzen RAMP boluntario guztiak kontuan hartu beharreko segurtasun lehen. Ez Ramp boluntarioek beren burua arriskuan jartzen QCN en RAMP, berriz, parte hartu behar. Mesedez, irakurri QCN Lege Dibulgazioa eta Pribatutasun klausula.\nQCN RAMP harpidetzea formularioa


Euskalduntzea ziurtatzeko eredu bakar hura non den galdetu dute - GARA\nEuskalduntzea ziurtatzeko eredu bakar hura non den galdetu dute\nAmaitu berri den legealdirako Lakuak agindutako «euskaldunduko duen eredu bakarra» non ote dagoen itaundu du Eskolak Euskaldundu herri ekimenak, matrikulazio epea ireki berritan, eta ohartarazi du hirukoa «iruzur bikoitza» egiten ari dela. Herritarrei, aldiz, D ereduaren alde egiteko eta matrikulazio garaian «iruzur eta erasoak» salatzeko deia egin diete.\nArabako, Bizkaiko eta Gipuzkoako ikastetxeetan matrikulazio epea zabaltzearekin batera iritsi dira lehen aldarrikapenak gurera. Hezkuntzaren inguruko makina bat elkarte biltzen dituen Eskolak Euskaldundu herri ekimenak agerraldia egin zuen atzo, Bilbon, Euskal Herrian «inposatuak diren» hezkuntza sistemetan euskarak duen egoera «makurra» salatzeko eta bide batez, matrikulazio garaia «aldarrikapenerako garaia» dela ohartarazteko.\nGurasoei euren haurrak D ereduan matrikulatzeko gomendioa egitearekin batera, datozen egunetan «iruzur eta erasoei» erantzuteko antolatuko dituzten mobilizazioetan parte hartzeko gonbita egin zieten.\nAurtengo matrikulazio kanpainak, berria izan arren, «aje zaharrak» dituela esan zuen LABeko kide Lierni Altunak; oraingoan ere, «aukeratzeko eskubideak euskaldundua izateko eskubidea jango duelako». Gurasoen aukeratzeko eskubidearen «gainetik», ikasleek Euskal Herriko berezko hizkuntza ezagutzeko eskubideak legez arauturik egon beharko lukeela deritzo ekimenak.\nAraban, Bizkaian eta Gipuzkoan matrikulazio kanpaina hauteskunde kanpainarekin batera datorrela gogora ekarri zuen Altunak, eta hiruko Gobernuaren legealdian «promesa» zena eta hauteskunde programak hizpide, galdetu zuen ikasle guztiak euskaldundu behar dituen hizkuntza eredu bakar hori non ote dagoen.\nLau urteren buruan legerik ere ez dagoela salatu, eta azken 26 urteetako balantzea mahai-gaineratu zuen. Euren esanetan, urtero ikasleriaren erdiak euskara ezagutu gabe amaitzen du eskolatze aldia eta hortaz, azken 26 urteetan 400.000 ikasle kaltetu zenbatzen ditu ekimenak.\nIndarrean dagoen hizkuntza ereduen politikak «legea bera urratzen duela» salatu zuten gogor, ikasle orok euskara eta gaztelania menperatu behar lukeela esaten baitu legeak. Horiek horrela, Tontxu Camposen Hezkuntza Sailak eta Lakuak «iruzur bikoitza» egiten dutela deritzote: beraien legeak bete ez eta, hauteskunde garaietako promesa eta programetako hitzak «jan».\nLapurdiko, Nafarroa Behereko eta Zuberoako egoera ere hizpide izan zuten prentsaurrekoan, hiru herrialdeotan ikasleak matrikulatzeko aukera urte osoan egon arren. Gobernu frantsesak sortutako Euskararen Erakunde Publikoak bultzatutako politikek «eragin hutsala» dutela nabarmendu zuten. Eta, Sarkozyren Gobernuak hezkuntza «eskubide gisa baino, negozio gisa» hartzen duela salatu, eta pribatizazioari bide emanez hartutako azken neurriak gogora ekarri zituzten, hala nola Seaskako ikastolek pairatutako irakasle taldeko lanpostuen murrizketa.\nBidasoa iparraldean, «mozorroen gainetik, etnozidio kultural eta linguistikoak» aurrera egiten duela deritzo Eskolak Euskaldundu ekimenak, eta honen aurka, euskara berreskuratzeko politikak lortu behar direla sustengatu zuen, «euskararen ofizialtasuna galdeginez eta ikastetxeetan murgiltze ereduak aplikatuz».\nNafarroan ordea, euskara «kolpatzen duten bitartean Euskarabidearekin marketina egiteko ahalegina» egingo zutelakoan zeuden herri ekimeneko kideak, baina Perez-Nievas hezkuntza kontseilariaren politikek «marketinari ere toki gutxi» uzten diotela azaldu zuten.\nEuskara bigarren mailako hizkuntzatzat hartzetik, nafar Gobernuaren ahaleginez hirugarren maila batean koka dezaketen beldur da herri ekimena; Hello Haur Eskola eta TIL-en bidez, gaztelania eta ingelesa derrigorrezko bilakatuko dira, euskarak hautazkoa izaten jarraituko duen bitartean -eta bakarrik eremu batzuetan-.\nEuskal Herriko erradiografia egin ostean, euskararen egoera «benetan makurra» dela ohartarazi zuten. Herri ekimenak, ordea, badu egoera honi aurre egingo dion irtenbidea, eta hori euskarari eta euskal kulturari lehentasuna emango dion Hezkuntza Sistema Nazionala dela adierazi zuen.\nEuskararen egoera makurra den arren, euskara hezkuntzara eramateko ahaleginean ikasle, irakasle, guraso eta herritar ugarik egindako lana txalotu zuen Eskola Euskaldundu ekimenak.


Sutegietan ere, hasiera ona ematea | Revista\nHasberrientzako sukaldaritza : Sutegietan ere, hasiera ona ematea\nGantzak (oliba, soja, ekilore eta gainerako hazi olioak izan ezik), gozokiak, opilak, pastelak, freskagarriak, izozkiak… Haragi gantzatsu eta hestekiak.\nEgokitzat hartzen den laguneko kontsumo-kopurua da anoa baina kontzeptu hori aldatu egiten da pertsonaren adin, sexu eta gastu fisikoaren arabera. Eserita eta indar fisikorik egin gabe lanean diharduen pertsona baten premiak eta etxegintzan, arrantzan edo energi gastu handia ondorioztatzen duten jardueretako batean dabilen beste batenak desberdinak dira. Pertsona sedentarioak gantz eta azukre gutxiko elikagaiak hartu beharko lituzke (esneki gaingabetuak, haragi gihartsuak, etc.), olio eta karbohidrato ugariko elikagaien (laboreak, patatak, lekaleak) kontsumoa neurtuz. Pertsonak energi gastu handia eragiten dion lanean badihardu, karbohidrato ugariko elikagaien kontsumoa areagotzea komeni zaio: lekaleak (arroza, artoa…) eta konposatuak (ogia, orea, gailetak, etc.), patatak, lekaleak, olioa, etab. Plus hori bide osasuntsutik irabaz daiteke pertsona sedentarioak egin behar duen gosari edo merienda (infusioa eta fruta, edo esneki bat) baino tarteko otordu sendoagoak eginez (ogitartekoa eta fruta edo esnekia).\n– Ogia; baina iraupen luzeko moldekora edo biskoteetara ere jo dezakegu. Izoztu ere egin dezakegunez, gauean izozkailutik atera eta hozkailuan utzita, biharamunean ederki kontsumitu ahal izango dugu.\n/imgs/20051101/pescado.jpg – Fruta eta barazkiak, jogurtak, gazta, haragi eta arrain freskoak. Bi hauetaz ari garela, errezeta gehien-gehienetan agertzen direnez, erosoena arrain eta haragi asko erostea eta pakete txikitan izoztea da (lagun bakarreko edo gehiagorentzako anoatan). Arraina jelaturik eros dezakegu eta haragizko produktu zenbait (urdaiazpiko serrano eta egosia xerratan, etab.) izotz ditzakegu etxean.\n– Orea, arroza, lekaleak, patata eta kuzinatzeko tipulak, baratxuriak, olioa, irina, azukrea, kutxako esnea, kontserbak, elikagai izoztuak (haragia, arraina, barazkiak etc.). Gehien-gehienak kopuru-mugarik gabe erosi eta etxean meta daitezke, iraupen luzekoak baitira.


Kategoria gurasoa: Sopela\tKategoria: Gazteria\tNoiz sortua: Igandea, 13 Iraila 2015\tArgitaratua: Igandea, 13 Iraila 2015\nEpaiketa 14an eta 16an\nKukutza gaztetxea orain dela lau urte itxi eta eraitsi zuten. Lau urte pasa ondoren eta orubea oraindik hutsik egon arren, datozen egunetan, irailaren 14an eta 16an, eraispenaren ondorengo ekintzetan atxilotutako 19 gazteak epaituko dituzte, haien artean Uribe Kostako gazte bi daudelarik: Xabier Otxoa eta Gorka Tetua.\n19 gazte hauetatik, 16rentzat fiskalak hamazortzina hilabeteko espetxe zigorra eskatzen du; Xabierrentzat eta beste batentzat 2 urte eta bi hilabete, eta azkenik, Gorkarentzat 2 urte eta 6 hilabete.\nGorka urduliztarra da eta oso ezaguna Sopelan, herriko hainbat eragile eta taldeetan hartu baitu parte.\nEpaiketaren egunetan elkarretaratzeak izango dira epaitegiaren sarreran, 09:15ean. Aurretiaz, irailaren 12an manifestazioa egingo dute Bilboko Jesusen Bihotzetik abiatuta, 18:00etan. Bertan egongo dira Zea Mays eta Akerjenbe Sound Sistem.\nKategoria gurasoa: Sopela\tKategoria: Gazteria\tNoiz sortua: Ostirala, 15 Maiatza 2015\tArgitaratua: Ostirala, 15 Maiatza 2015\nSopelako ikasleen aldarrikapena izan da leku gehiago izatea ikasteko eta oraindik aurrera, azterketa garaian, ikasleek espazio bi izango dituzte herrian azterketak prestatzeko: Kurtzio Kultur Etxea (maiatza eta ekainean arratsaldez, eta uztailean goiz eta arratsaldez) eta Udal Liburutegia (maiatza eta ekaina goiz eta arratsaldez, eta uztailean goizez)\nEgutegia eta ordutegia ikusteko udalaren web orriara jo\nKategoria gurasoa: Sopela\tKategoria: Gazteria\tNoiz sortua: Astelehena, 27 Apirila 2015\tArgitaratua: Astelehena, 27 Apirila 2015\n2010.ean ekin zioten Sopelako gazteek Sekeko errota biziberritzeari eta 5 urte hauetan hainbat jarduera eta ekintza prestatu dituzte.(argazkian, hasierako lanak)\n5 urteko lan oparo hau ospatzeko, gazte asanbladako kideek jaialdia antolatu dute maiatzaren 2an, larunbata, udaletxe aurreko plazan.\n11.30ean AZOKA Plazaratu elkartearen eskutik eta umeentzako jarduerak.\n14.30ean Guztion artean ARGAZKIA.\n15.00etan HERRI BAZKARI mexikarra. (Txartelak 7 euroan eta ondorengo lekuetan eros daitezke: Irubide, Laiak, Gaztetxean eta Eztabaidan). Sardexka eta edalontzia etxetik ekarri.\n18.00etan POTEOA herritik zehar txaranga batekin.\n20.30ean KONTZERTUAK: Cacas Blancas, Joxe replay eta Nebula Selektah.\nKategoria gurasoa: Sopela\tKategoria: Gazteria\tNoiz sortua: Astelehena, 11 Maiatza 2015\tArgitaratua: Astelehena, 11 Maiatza 2015\nDatorren larunbatean, hilak 16, Sopelako Koadrilen Koordinakundeak Koadrilen eguna ospatuko du. Goizean zehar Balea parkean elkartuko dira eta sukaldaritzari ekingo diote: edozein osagai erabilita, pasta plater bat sukaldatu behar da gero, denok batera bazkaltzeko. (tresneria eraman behar da, eta ogia eta edaria 3 euro).\nArratsaldean, 17:00etatik aurrera udaletxean “banderak”. Koadrila bakoitza bandera bat eraman behar du identifikatzeko eta 19:00etan koktel poteoa: herriko hainbat tabernatan koktela emango dute 1,5 euroren truke eta koktelik onena egin duen tabernari plakatxo bat entregatu diote koadrilek.\nEguna bukatzeko, Sekeko gaztetxean “MORE JAIA (DRUM&BASS, jungle, rap, reggae, dancehall, dubstep, hardtek, hardcore, breakore... gozatzeko aukera izango da.\nJai batzordeak antolaturiko PALA TXAPELKETA parekidea Sopelan\nKategoria gurasoa: Sopela\tKategoria: Gazteria\tNoiz sortua: Azteazkena, 08 Apirila 2015\tArgitaratua: Azteazkena, 08 Apirila 2015\nSopelako Jai batzordeak PALA TXAPELKETA parekidea eta herrikoa antolatu du. Partidak, maiatzean hasiko dira Balea plazako frontoian; bigarren asteburutik aurrera Sopelako jaiak heldu arte, finala jaietan jokatuko baita.\nAnimatzen diren bikoteen araberako partida antolaketa egingo da, baina asteburuetan jokatzea da ideia. Txapelketa denez, klasifikazio eta irabazle dinamika izango da umorea inola ere baztertu gabe.\nIzena emateko azken eguna apirilaren 26a izango da.


Albert Bandura – Gizapedia\nAlbert Bandura psikologoa (Kanada, 1925 - ) ikaskuntza sozialaren teoriaren asmatzailea da. Banduraren arabera, portaera ingurumenaren, kognizioaren eta portaeraren beraren arteko elkarrekintza da. Konduktismoan ez bezala, Bandurak kognizioa funtsezko elementutzat hartzen du, ingurumenetik portaera eratzeko bidean. Ikaskuntza sozialaren teoria (ikaskuntza sozial-kognitiboaren teoria ere deitua) justifikatzeko, pertsonek portaera euren behar, asmo eta nahietara moldatzen dutela azaldu zuen, aurretik izandako portaerak izandako emaitzetan oinarrituta bere portaerak helburua beteko duen aurreikusiz, kognizioa erabiliz azken batean. Ikaskuntza prozesua norberak aurretik izandako portaeraren esperientziatik ez ezik, besteek erakutsitako portaeratik ere ikasten du, eta norberaren portaerak besteengan ere du eragina. Hortik dator ikaskuntzaren izaera soziala, bere iritziz. Bere teoria baieztatzeko esperimentu ospetsua Bobo panpinarena izan zen, non haurrei heldu batek Bobo panpina nola kolpatzen zuen film batean erakutsi ondoren, Boboaurrean jarrita haurrek ere panpina kolpatzeari ekin ziotenez. Kanpotik eragindako ikaskuntza mota honi ereduzko edo modelaketazko ikaskuntza deitu zion: portaera horiek errepikatzeko halako indartze bat sumatu behar du subjektuak, eta horiek ez egiteko, nolabaiteko zigorra. Portaera moldatzeko beste mekanismoa autoerregulazioa litzateke, norberaren portaeraren ikaskuntzaren inguruan ardazten dena. Hala, agresibitatezko jokabideei eta beste portaera negatiboei aurre egiteko, bi motako terapiak proposatzen ditu: autokontrolaren bitartez, subjektuak bere egoera aztertu eta berak finkatutako helburuak planteatuo ondoren, haiek lortzeko bidean lagunduz; eta ereduzko terapia, antzeko arazoak dituen pertsona batek horiek modu positiboan nola gainditzen dituen erakutsiz subjektuari.\nKonduktismoa portaera kanpotik datozen estimuluen eraginez sortutako erantzuna dela baieztatzen duen teoria eta eskola psikologikoa da. Ivan Pavlov fisiologoa (1849-1936) eta J. B Watson psikologoa (1878-1958) izan ziren teoria horren aitzindariak, eta…\nPsikologia sozialean, portaera taldekoiak talde batean bertako pertsona edo animalia gehienek portaera eta jarrera berdina jarraitzeko fenomenoari egiten dio erreferentzia, ez lidergo edo agintza zentral batetik, baizik eta…


Ekonomia - Page #74\n2013 Otsaila 28\nOndarkinen bereixteko kanbiamen zonbait\nBerexten dügün ondarkinen biltzeko, VEOLIA enpresarekin kontratüa bi urtez lüzatüko dü Xiberoa Herri Alkargoak. Kanbiamen handi zonbaiten mezperan gira. Dagün üztailatik harat, bitrezkoak bil-ontzi kolektibo berrietala eraman beharko dira eta ez dirate haboro "kexa hoilietan" ezari beharko. Haatik, ibilmolde honek ez lüke lüzaz iraün behar, Herri Alkargoak urte ondarra gabe hala deliberatzen badü ere. 2015 edo 2016ko bereixteko ondarkinak "Bil-ontzi kolektiboetan" antolatzeko gogoetatzen ari da. Hatsarrean, ibilmolde hori inbestizamentü handia bada, abantaila franko eskentüko dütü. Funkzionamentüa merkeagoa date, langileen lan baldintzak hobetüko dira, herritarrek bereixten düenaren araberan pakatüko dütüe legarrak eta oroen bürü "Eritarzün Segürtantxa Kütxak" eta "Grenelles-ko hitzarmenak" egiten dütüen gomendioak segitürik dirate.\nEntzün Roger Borthelle Xiberoa Herri Alkargoako haütetsia :\n2013 Otsaila 23\nEtche Securite enpresa handitzez doa\nGeroan sinesten beitü, inbestizamentü handiak egiten dütü Mauleko Etche Sécurité enpresak. Bi miliu euro ezarten dütü egoitza berriaren eraikitzeko Bildozeko enpresa eremüan eta beste miliu bat tresneria berrian eta barneko sarean. Dagün üztailan, Mauleko egoitza zaharretik Bildozekoala joanen da. Mementoan 25 langileetara heltzen da, berriki sortü dütüan 7 lanpostüekin. Segürtantxako 60 000 bota pare ekoizten dütü urtean, sü ehaileentako, kimika, eta elektrizitate sailentako. Armadarentako aldiz, nüklearra, kimika eta bakterietaz zaintzen diren bota bereziak egiten dütü ere.\nEntzün Pierre-François Etxegoyhen Etche Securité enpresako bürüa :\n2013 Otsaila 01\n"Eusko" Eüskal moneta abiatürik\n“Eusko” Euskal Leküko Moneta baliatzen ahal da Xiberoan, urtarila ondarreaz geroz. Xibero Bio saltegian "Eusko"-en kidetza hartzen ahal da eta euroak trükatzen ahal dira, eusko batek euro bat balio düalarik. Partaide diren saltegietan erosketak egiten ahal dira "eusko"rekin pakatzez eta saltzaleek beren ornitzaileak euskoekin pakatüko dütüe edo sinpleki beren erosketak euskoekin eginen dütüe. Mementoko, 10 bat saltegi, enpresa edo laborari partaide dira.\nEntzün Maulen saltzale den "Tano Cuir"eko Maddi Anso :\nEntzün Sophie Etcheberry "Sofi'Coif" saltegikoa :\nEntzün Aurélie Lartigue Xibero Bio saltegikoa :\n2013 Otsaila 08\nEzpartiñak moda jarraikitzen\nEzpartiña egileak bildü dira Maulen, 2014ko moda tendentzien berri biltzeko. Parisetik jinik Guillemette Schlegel hoinetakoen moda aditüa hor zen tendentzien berri zabaltzeko. Moda aipatzean arroper pentsatzen badügü, "hoinetakoek ere beren leküa badüela" erran dü eta etxiki behar dela, alde batetik, tendentziak jarraikiz eta bestetik kanpoko salmentak lantüz eta azkartüz. Ezpartiñak Xiberoan eraikirik izatea inportantzia beitü, jakintza hortaz azpimarratü behar da.\nEntzün Guillemette Schlegel hoinetakoen modan ardüratzen dena :\n2013 Urtarrila 30\nODACE alkartea, Xiberoko enpresen lagüntzeko\nODACE alkarteak bere lana jarraikitzen dü Xiberoko Emazteen Enpresen süstengatzeko. Aurten jadanik, 3 enpresa lagüntü dütü eta urtarila hontan, DROP ostatüan ziren ODACEko kideak beren lagüntzen aipatzeko. DROP ostatüak 5000 euroko lagüntza esküratü dü eta hiru urte ükenen dü sosaren gibel emaiteko, interesik gabe prefosta. Erran behar da, sosa eman ondoan, ODACE alkarteak enpresak jarraikitzen dütüala aholkü emaitez. Jadanik, enpresa zonbait lagüntü badü, ODACEk dei bat zabaltzen dü interesatürik denari lagüntza ükeiteko.\nEntzün Maddi Etxegoyhen ODACE alkartekoa :\nSHEMen, hur zentralaren argi indarra azkartüko\nDepartamentüko Enerjien Botingoako xede berriak\nLoca Soule enpresa lanetan\nTratü gogorrak Chaumes eta Intersindikalaren artean\n2021 Urria 28Kronikak\nNoiztenka Eüskal Irratietako Goiz Berri emankizünean Xiberotar batek bere iritzia emaiten dü. 2021/10.28an : Maika Etxe...\n2017 Urria 12Senda Belarrak\nJohane Etxemendi Gohets : ...\nXilaba Bertsulari bigerren finala erdia\n2010 Urria 26Kultura\nSustrai Colinak püntü haboroenik esküratü dütü, iragan neskenegünean Xilaban Bertsulari Txapelketaren bigerren finala er...